

**NAČRT DELA**

**INŠPEKTORATA REPUBLIKE SLOVENIJE ZA**

**NARAVNE VIRE IN PROSTOR**

**ZA LETO 2025**

REPUBLIKA SLOVENIJA

**MINISTRSTVO ZA NARAVNE VIRE IN PROSTOR**

INŠPEKTORAT REPUBLIKE SLOVENIJE ZA NARAVNE VIRE IN PROSTOR

Dunajska cesta 56, 1000 Ljubljana

**April 2025**

****

**KAZALO**

[1 SEZNAM KRATIC 1](#_Toc195534600)

[1.1 UVOD 4](#_Toc195534601)

[2 SLUŽBA ZA SPLOŠNE IN PRAVNE ZADEVE 5](#_Toc195534602)

[3 ORGANIZIRANOST IN KADRI 5](#_Toc195534603)

[2.1 FINANCE 7](#_Toc195534604)

[2.2 POSLOVNI PROSTORI 7](#_Toc195534605)

[2.3 TEHNIČNA OPREMELJENOST, PROGRAMSKA IN DELOVNA OPREMA 8](#_Toc195534606)

[4 SEKTOR ZA SISTEM IN PODPORO INŠPEKCIJAM 8](#_Toc195534607)

[5 GRADBENA IN GEODETSKA INŠPEKCIJA 8](#_Toc195534608)

[5.1 GRADBENA INŠPEKCIJA 9](#_Toc195534609)

[5.1.1 PRISTOJNOSTI NADZORA IN DELOVNA PODROČJA 12](#_Toc195534610)

[5.1.2 IZHODIŠČA IN CILJI 14](#_Toc195534611)

[5.1.3 USKLAJENE AKCIJE 22](#_Toc195534612)

[5.1.4 KOLIČINSKA OPREDELITEV NAČRTA NADZORA 23](#_Toc195534613)

[5.1.5 DRUGO DELO 24](#_Toc195534614)

[5.2 GEODETSKA INŠPEKCIJA 24](#_Toc195534615)

[5.2.1 PRISTOJNOSTI NADZORA IN DELOVNA PODROČJA 24](#_Toc195534616)

[5.2.2 IZHODIŠČA IN CILJI 25](#_Toc195534617)

[5.2.3 USKLAJENE AKCIJE 26](#_Toc195534618)

[5.2.4 KOLIČINSKA OPREDELITEV NAČRTA NADZORA 27](#_Toc195534619)

[6 INŠPEKCIJA ZA NARAVNE VIRE IN RUDARSTVO 28](#_Toc195534620)

[6.1 INŠPEKCIJA ZA NARAVO IN VODE 28](#_Toc195534621)

[6.1.1 PRISTOJNOSTI NADZORA IN DELOVNA PODROČJA 28](#_Toc195534622)

[6.1.2 INŠPEKCIJSKI NADZORI 29](#_Toc195534623)

[6.1.3 UKREPI ZA POVEČANJE UČINKOVITOSTI 31](#_Toc195534624)

[6.1.4 USKLAJENE AKCIJE 32](#_Toc195534625)

[6.1.5 KOLIČINSKA OPREDELITEV NAČRTA NADZORA 33](#_Toc195534626)

[6.2 RUDARSKA INŠPEKCIJA 34](#_Toc195534627)

[6.2.1 PRISTOJNOSTI NADZORA IN DELOVNA PODROČJA 34](#_Toc195534628)

[6.2.2 IZHODIŠČA IN CILJI 34](#_Toc195534629)

[6.2.3 KOLIČINSKA OPREDELITEV NAČRTA NADZORA 37](#_Toc195534630)

[6.2.4 USKLAJENE AKCIJE 38](#_Toc195534631)

[6.2.5 UPRAVNI POSTOPKI 39](#_Toc195534632)

[7 SKUPNE AKCIJE IRSNVP Z DRUGIMI INŠPEKCIJAMI 40](#_Toc195534633)

[8 POSKUSNI PROJEKT IRSNVP Z MNVP IN DRSV 40](#_Toc195534634)

# SEZNAM KRATIC

**PRAVNI VIRI**

* + **GZ** Gradbeni zakon ((Uradni list RS, št. [61/17](http://www.uradni-list.si/1/objava.jsp?sop=2017-01-2914), [72/17 – popravek](http://www.uradni-list.si/1/objava.jsp?sop=2017-21-3507) (popr.), [65/20](http://www.uradni-list.si/1/objava.jsp?sop=2020-01-0978), [15/21](http://www.uradni-list.si/1/objava.jsp?sop=2021-01-0315) – Zakon o dodatnih ukrepih za omilitev posledic COVID-19 – (ZDUOP)  in [199/21](http://www.uradni-list.si/1/objava.jsp?sop=2021-01-3972) – GZ-1)
  + **GZ-1** Gradbeni zakon (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3972), [105/22](https://www.uradni-list.si/glasilo-uradni-list-rs/vsebina/2022-01-2603) – Zakon za zmanjšanje neenakosti in škodljivih posegov politike ter zagotavljanje spoštovanja pravne države *(*ZZNŠPP*),* [133/23](https://www.uradni-list.si/glasilo-uradni-list-rs/vsebina/2023-01-4095) in [85/24](https://www.uradni-list.si/glasilo-uradni-list-rs/vsebina/2024-01-2520) Zakon o arhitekturni in inženirski dejavnosti (ZAID-A)
  + **UUP** Uredba o upravnem poslovanju (Uradni list RS, št. [9/18](https://www.uradni-list.si/glasilo-uradni-list-rs/vsebina/2018-01-0353), [14/20](https://www.uradni-list.si/glasilo-uradni-list-rs/vsebina/2020-01-0461), [167/20](https://www.uradni-list.si/glasilo-uradni-list-rs/vsebina/2020-01-2919), [172/21](https://www.uradni-list.si/glasilo-uradni-list-rs/vsebina/2021-01-3363), [68/22](https://www.uradni-list.si/glasilo-uradni-list-rs/vsebina/2022-01-1605), [89/22](https://www.uradni-list.si/glasilo-uradni-list-rs/vsebina/2022-01-2236), [135/22](https://www.uradni-list.si/glasilo-uradni-list-rs/vsebina/2022-01-3243), [77/23](https://www.uradni-list.si/glasilo-uradni-list-rs/vsebina/2023-01-2419) in [24/24](https://www.uradni-list.si/glasilo-uradni-list-rs/vsebina/2024-01-0705))
  + **ZAID** Zakon o arhitekturni in inženirski dejavnosti (Uradni list RS, štev. [61/17](https://www.uradni-list.si/glasilo-uradni-list-rs/vsebina/2017-01-2913), [133/22](https://www.uradni-list.si/glasilo-uradni-list-rs/vsebina/2022-01-3213) – odločba Ustavnega sodišča (US) in [85/24](https://www.uradni-list.si/glasilo-uradni-list-rs/vsebina/2024-01-2520))
  + **ZDIJZ** Zakon o dostopu do informacij javnega značaja (Uradni list RS, št. [51/06](https://www.uradni-list.si/glasilo-uradni-list-rs/vsebina/2006-01-2180) – uradno prečiščeno besedilo, [117/06](https://www.uradni-list.si/glasilo-uradni-list-rs/vsebina/2006-01-5018) – ZDavP-2, [23/14](https://www.uradni-list.si/glasilo-uradni-list-rs/vsebina/2014-01-0876), [50/14](https://www.uradni-list.si/glasilo-uradni-list-rs/vsebina/2014-01-2077), [19/15](https://www.uradni-list.si/glasilo-uradni-list-rs/vsebina/2015-01-0728) – odločba US, [102/15](https://www.uradni-list.si/glasilo-uradni-list-rs/vsebina/2015-01-4086), [7/18](https://www.uradni-list.si/glasilo-uradni-list-rs/vsebina/2018-01-0275) in [141/22](https://www.uradni-list.si/glasilo-uradni-list-rs/vsebina/2022-01-3466))
  + **ZDOdv** Zakon o državnem odvetništvu (Uradni list RS, št. [23/17](https://www.uradni-list.si/glasilo-uradni-list-rs/vsebina/2017-01-1206))
  + **ZDOIONUS** Zakon o določanju območij ter imenovanju in označevanju naselij, ulic in stavb (Uradni list RS, št. [25/08](http://www.uradni-list.si/1/objava.jsp?sop=2008-01-0910))
  + **ZGO-1** Zakon o graditvi objektov (Uradni list RS, št. 102/04 – uradno prečiščeno besedilo, 14/05 – popr., 92/05 – Zakon o spremembah in dopolnitvah Zakona o javnih cestah (ZJC-B), 93/05 –ZVMS ,111/05 – odl. US, 126/07, 108/09, 61/10 – ZRud-1, 20/11 – odl. US, 57/12, 101/13 – Zakon o davku na nepremičnine  (ZDavNepr), 110/13, 19/15, 61/17 – GZ in 66/17 – odl. US)
  + **ZGPro-1** Zakon o gradbenih proizvodih (Uradni list RS, št. [82/13](https://www.uradni-list.si/glasilo-uradni-list-rs/vsebina/2013-01-3032))
  + **ZGD-1** Zakon o gospodarskih družbah (Uradni list RS, št. [65/09](https://www.uradni-list.si/glasilo-uradni-list-rs/vsebina/2009-01-3036) – uradno prečiščeno besedilo, [33/11](https://www.uradni-list.si/glasilo-uradni-list-rs/vsebina/2011-01-1587), [91/11](https://www.uradni-list.si/glasilo-uradni-list-rs/vsebina/2011-01-3912), [32/12](https://www.uradni-list.si/glasilo-uradni-list-rs/vsebina/2012-01-1401), [57/12](https://www.uradni-list.si/glasilo-uradni-list-rs/vsebina/2012-01-2405), [44/13](https://www.uradni-list.si/glasilo-uradni-list-rs/vsebina/2013-01-1696) – odl. US, [82/13](https://www.uradni-list.si/glasilo-uradni-list-rs/vsebina/2013-01-3035), [55/15](https://www.uradni-list.si/glasilo-uradni-list-rs/vsebina/2015-01-2281), [15/17](https://www.uradni-list.si/glasilo-uradni-list-rs/vsebina/2017-01-0730), [22/19](https://www.uradni-list.si/glasilo-uradni-list-rs/vsebina/2019-01-0914) – Zakon o poslovni skrivnosti (ZPosS) [158/20](https://www.uradni-list.si/glasilo-uradni-list-rs/vsebina/2020-01-2765) – Zakon o spremembah in dopolnitvah Zakona o integriteti in preprečevanju korupcije – ZIntPK-C, [18/21](https://www.uradni-list.si/glasilo-uradni-list-rs/vsebina/2021-01-0413), [18/23](https://www.uradni-list.si/glasilo-uradni-list-rs/vsebina/2023-01-0348) – Zakon o spremembah in dopolnitvah Zakona o državni upravi – (ZDU-1O)
  + **ZID-1** Zakon o inšpekciji dela (Uradni list. RS, št. 19/14, 55/17)
  + **ZIN** Zakon o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619))
  + **ZIUPRPK** Zakon o interventnih ukrepih za preprečitev škodljivih posledic pri podaljševanju rudarskih pravic in koncesij (Uradni list RS, št. [63/23](https://www.uradni-list.si/glasilo-uradni-list-rs/vsebina/2023-01-1916))
  + **ZIUSVP** Zakon o izvajanju Uredbe (EU) o splošni varnosti proizvodov (Uradni list RS, št. 101/03)
  + **ZKN** Zakon o katastru nepremičnin (ZKN) (Uradni list RS, št. [54/21](https://www.uradni-list.si/glasilo-uradni-list-rs/vsebina/2021-01-1047) in [85/24](https://www.uradni-list.si/glasilo-uradni-list-rs/vsebina/2024-01-2520) – ZAID-A)
  + **ZMVN-1** Zakon o množičnem vrednotenju nepremičnin (Uradni list RS, št. [77/17](https://www.uradni-list.si/glasilo-uradni-list-rs/vsebina/2017-01-3730), [33/19](https://www.uradni-list.si/glasilo-uradni-list-rs/vsebina/2019-01-1493), [66/19](https://www.uradni-list.si/glasilo-uradni-list-rs/vsebina/2019-01-2925), [54/23](https://www.uradni-list.si/glasilo-uradni-list-rs/vsebina/2023-01-1631) – odl. Ustavnega sodišča Republike Slovenije (US) in [100/24](https://www.uradni-list.si/glasilo-uradni-list-rs/vsebina/2024-01-3101))
  + **ZON** Zakon o ohranjanju narave (Uradni list RS, št. [96/04](http://www.uradni-list.si/1/objava.jsp?sop=2004-01-4233) – uradno prečiščeno besedilo, [61/06](http://www.uradni-list.si/1/objava.jsp?sop=2006-01-2567) – ZDru-1, [8/10](http://www.uradni-list.si/1/objava.jsp?sop=2010-01-0254) – ZSKZ-B, [46/14](http://www.uradni-list.si/1/objava.jsp?sop=2014-01-1918), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1402), [82/20](http://www.uradni-list.si/1/objava.jsp?sop=2020-01-1235), [3/22](http://www.uradni-list.si/1/objava.jsp?sop=2022-01-0014) – ZDeb, [105/22](http://www.uradni-list.si/1/objava.jsp?sop=2022-01-2603) – Zakon za zmanjšanje neenakosti in škodljivih posegov politike ter zagotavljanje spoštovanja pravne države – ZZNŠPP in [18/23](http://www.uradni-list.si/1/objava.jsp?sop=2023-01-0348) – ZDU-1O)
  + **ZORZFS** Zakon o obnovi, razvoju in zagotavljanju finančnih sredstev (Uradni list RS, št. [131/23](https://www.uradni-list.si/glasilo-uradni-list-rs/vsebina/2023-01-4011), [81/24](https://www.uradni-list.si/glasilo-uradni-list-rs/vsebina/2024-01-2378) in [109/24](https://www.uradni-list.si/glasilo-uradni-list-rs/vsebina/2024-01-3539))
  + **ZP-1** Zakon o prekrških (Uradni list RS, št. [29/11](http://www.uradni-list.si/1/objava.jsp?sop=2011-01-1376) – uradno prečiščeno besedilo, [21/13,](http://www.uradni-list.si/1/objava.jsp?sop=2013-01-0786) [111/13,](http://www.uradni-list.si/1/objava.jsp?sop=2013-01-4126) [74/14](http://www.uradni-list.si/1/objava.jsp?sop=2014-01-3062) – odl. US, [92/14](http://www.uradni-list.si/1/objava.jsp?sop=2014-01-3705) – odl. US, [32/16,](http://www.uradni-list.si/1/objava.jsp?sop=2016-01-1364) [15/17](http://www.uradni-list.si/1/objava.jsp?sop=2017-01-0740) – odl. US, [73/19](http://www.uradni-list.si/1/objava.jsp?sop=2019-01-3233) – odl. US, [175/20](http://www.uradni-list.si/1/objava.jsp?sop=2020-01-3096) – Zakon o interventnih ukrepih za omilitev posledic drugega vala epidemije COVID-19 – ZIUOPDVE in [5/21](http://www.uradni-list.si/1/objava.jsp?sop=2021-01-0110) – odl. US)
  + **ZPDZC-1** Zakon o preprečevanju dela in zaposlovanja na črno (Uradni list RS, št. [32/14](https://www.uradni-list.si/glasilo-uradni-list-rs/vsebina/2014-01-1320), [47/15](https://www.uradni-list.si/glasilo-uradni-list-rs/vsebina/2015-01-1930) – Zakona o zaposlovanju, samozaposlovanju in delu tujcev (ZZSDT), [43/19](https://www.uradni-list.si/glasilo-uradni-list-rs/vsebina/2019-01-1923), [121/21](https://www.uradni-list.si/glasilo-uradni-list-rs/vsebina/2021-01-2575) – Zakon o javnem naročanju (ZJN-3B) in [78/23](https://www.uradni-list.si/glasilo-uradni-list-rs/vsebina/2023-01-2479) – Zakon o ohranjanju in razvoju rokodelstva  (ZORR)
  + **ZPlanP** Zakon o planinskih poteh (Uradni list RS, št. [61/07](http://www.uradni-list.si/1/objava.jsp?sop=2007-01-3298) in [92/21](http://www.uradni-list.si/1/objava.jsp?sop=2021-01-1978))
  + **ZRPSJ** Zakon o regijskem parku Škocjanske jame (Uradni list RS, št. [57/96](http://www.uradni-list.si/1/objava.jsp?sop=1996-01-3316), [46/14](http://www.uradni-list.si/1/objava.jsp?sop=2014-01-1918) – ZON-C in [18/23](http://www.uradni-list.si/1/objava.jsp?sop=2023-01-0348) – ZDU-1O)
  + **ZRud-1** Zakon o rudarstvu (Uradni list RS, št. [14/14](https://www.uradni-list.si/glasilo-uradni-list-rs/vsebina/2014-01-0381) – uradno prečiščeno besedilo, [61/17](https://www.uradni-list.si/glasilo-uradni-list-rs/vsebina/2017-01-2914) – GZ, [54/22](https://www.uradni-list.si/glasilo-uradni-list-rs/vsebina/2022-01-1188), [78/23](https://www.uradni-list.si/glasilo-uradni-list-rs/vsebina/2023-01-2478) – Zakon o uvajanju naprav za proizvodnjo električne energije iz obnovljivih virov energije (ZUNPEOVE) in [81/24](https://www.uradni-list.si/glasilo-uradni-list-rs/vsebina/2024-01-2379))
  + **ZSVP-1** Zakon o splošni varnosti proizvodov (Uradni list RS, št. [101/03](https://www.uradni-list.si/glasilo-uradni-list-rs/vsebina/2003-01-4500) in [102/24](https://www.uradni-list.si/glasilo-uradni-list-rs/vsebina/2024-01-3200) – ZIUSVP)
  + **ZTNP-1** [Zakon o Triglavskem narodnem parku](http://www.uradni-list.si/1/objava.jsp?urlid=201052&stevilka=2821) (Uradni list RS, št. [52/10](http://www.uradni-list.si/1/objava.jsp?sop=2010-01-2821), [46/14](http://www.uradni-list.si/1/objava.jsp?sop=2014-01-1918) – ZON-C, [60/17](http://www.uradni-list.si/1/objava.jsp?sop=2017-01-2881), [82/20](http://www.uradni-list.si/1/objava.jsp?sop=2020-01-1234) in [18/23](http://www.uradni-list.si/1/objava.jsp?sop=2023-01-0348) – ZDU-1O)
  + **ZUP** Zakon o splošnem upravnem postopku (Uradni list RS, št. [24/06](https://www.uradni-list.si/glasilo-uradni-list-rs/vsebina/2006-01-0970) – uradno prečiščeno besedilo, [105/06](https://www.uradni-list.si/glasilo-uradni-list-rs/vsebina/2006-01-4487) – ZUS-1, [126/07](https://www.uradni-list.si/glasilo-uradni-list-rs/vsebina/2007-01-6415), [65/08](https://www.uradni-list.si/glasilo-uradni-list-rs/vsebina/2008-01-2816), [8/10](https://www.uradni-list.si/glasilo-uradni-list-rs/vsebina/2010-01-0251), [82/13](https://www.uradni-list.si/glasilo-uradni-list-rs/vsebina/2013-01-3034), [175/20](https://www.uradni-list.si/glasilo-uradni-list-rs/vsebina/2020-01-3096) – ZIUOPDVE in [3/22](https://www.uradni-list.si/glasilo-uradni-list-rs/vsebina/2022-01-0014) – [Zakon o debirokratizaciji (ZDeb)](https://www.bing.com/ck/a?!&&p=c46f5fdd938d9d9ab3bf5b1e1cae3e4cb6c911767374644b6b55c7795b6ba886JmltdHM9MTczODU0MDgwMA&ptn=3&ver=2&hsh=4&fclid=1fc0c136-d470-6389-1e25-d5b6d5076270&psq=ZDeb&u=a1aHR0cDovL3d3dy5waXNycy5zaS9QaXMud2ViL3ByZWdsZWRQcmVkcGlzYT9pZD1aQUtPODM0Ng&ntb=1)
  + **ZUreP-3** Zakon o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694) in [109/24](https://www.uradni-list.si/glasilo-uradni-list-rs/vsebina/2024-01-3541))
  + **ZV-1** Zakon o vodah(Uradni list RS, št. [67/02](http://www.uradni-list.si/1/objava.jsp?sop=2002-01-3237), [2/04](http://www.uradni-list.si/1/objava.jsp?sop=2004-01-0064) – Zakon spremembah in dopolnitvah zakona o zdravstveni inšpekciji – ZZdrI –A, [41/04](http://www.uradni-list.si/1/objava.jsp?sop=2004-01-1694) – ZVO-1, [57/08](http://www.uradni-list.si/1/objava.jsp?sop=2008-01-2417), [57/12](http://www.uradni-list.si/1/objava.jsp?sop=2012-01-2418), [100/13](http://www.uradni-list.si/1/objava.jsp?sop=2013-01-3602), [40/14](http://www.uradni-list.si/1/objava.jsp?sop=2014-01-1618), [56/15](http://www.uradni-list.si/1/objava.jsp?sop=2015-01-2360), [65/20](http://www.uradni-list.si/1/objava.jsp?sop=2020-01-0975), [35/23](http://www.uradni-list.si/1/objava.jsp?sop=2023-01-1019) – odl. US in [78/23](http://www.uradni-list.si/1/objava.jsp?sop=2023-01-2478) – ZUNPEOVE)
  + **ZVKSES** Zakon o varstvu kupcev stanovanj in enostanovanjskih stavb (Uradni list RS, št. [18/04](https://www.uradni-list.si/glasilo-uradni-list-rs/vsebina/2004-01-0776))
  + **ZVO-2** Zakon o varstvu okolja (Uradni list RS, št. [44/22](https://www.uradni-list.si/glasilo-uradni-list-rs/vsebina/2022-01-0873), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE in [23/24](https://www.uradni-list.si/glasilo-uradni-list-rs/vsebina/2024-01-0693))
  + **ZVPJ** Zakon o varstvu podzemnih jam (Uradni list RS, št. [2/04](http://www.uradni-list.si/1/objava.jsp?sop=2004-01-0067), [61/06](http://www.uradni-list.si/1/objava.jsp?sop=2006-01-2567) – ZDru-1, [46/14](http://www.uradni-list.si/1/objava.jsp?sop=2014-01-1918) – ZON-C in [21/18](http://www.uradni-list.si/1/objava.jsp?sop=2018-01-0887) – Zakon o nevladnih organizacijah (ZNOrg)
  + **ZVZD-1** Zakon o varnosti in zdravju pri delu (Uradni list RS, št. 43/11)
  + **ZTZPUS-1** Zakon o tehničnih zahtevah za proizvode in o ugotavljanju skladnosti (Uradni list RS, št. [17/11](http://www.uradni-list.si/1/objava.jsp?sop=2011-01-0691) in [29/23](http://www.uradni-list.si/1/objava.jsp?sop=2023-01-0616))
  + **ZZZiv** Zakon o zaščiti živali (Uradni list RS, št. [38/13](https://www.uradni-list.si/glasilo-uradni-list-rs/vsebina/2013-01-1457) – uradno prečiščeno besedilo, [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [92/20](https://www.uradni-list.si/glasilo-uradni-list-rs/vsebina/2020-01-1628), [159/21](https://www.uradni-list.si/glasilo-uradni-list-rs/vsebina/2021-01-2993) in [109/23](https://www.uradni-list.si/glasilo-uradni-list-rs/vsebina/2023-01-3141))

**KRATICE ORGANOV**

* + **ARSO** Agencije Republike Slovenije za okolje
  + **CE** Evropska skladnost, francosko Conformité Européenne
  + **DRSV** Direkcija Republike Slovenije za vode
  + **EU** Evropska unija
  + **FURS** Finančna uprava Republike Slovenije
  + **GGI** Gradbena in geodetska inšpekcija
  + **GURS** Geodetska uprava Republike Slovenije
  + **IRSKGLR** Inšpektorat za kmetijstvo, gozdarstvo, lovstvo in ribištvo
  + **IRSNVP** Inšpektorat Republike Slovenije za naravne vire in prostor
  + **IRSOP** Inšpektorat Republike Slovenije za okolje in prostor
  + **IRSOE** Inšpektorat Republike Slovenije za okolje in energijo
  + **IRSD** Inšpektorat Republike Slovenije za delo
  + **INVR** Inšpekcija za naravne vire in rudarstvo
  + **INV** Inšpekcija za naravo in vode
  + **JU** javni uslužbenec
  + **KPK** Komisija za preprečevanje korupcije Republike Slovenije
  + **MDP** Ministrstvo za digitalno preobrazbo Republike Slovenije
  + **MNVP** Ministrstvo za naravne vire in prostor Republike Slovenije
  + **NSRAO** odlagališča nizko- in srednjeradioaktivnih odpadkov
  + **OE** območna enota
  + **PIS** prostorski informacijski sistem
  + **RS** Republika Slovenija
  + **RI** Rudarska inšpekcija
  + **SSPI** Sektor za pomoč in podporo inšpekcijam
  + **SSPZ** Služba za splošne in pravne zadeve
  + **TNP** Triglavski narodni park
  + **URSJV** Uprava Republike Slovenije za jedrsko varnost
  + **US RS** Ustavno sodišče Republike Slovenije
  + **VČP** Varuh človekovih pravic Republike Slovenije
  + **ZRSVN** Zavod Republike Slovenija za varstvo narave
  + **ZZZS** Zavod za zdravstveno zavarovanje Slovenije

## UVOD

IRSNVP je bil ustanovljen z Uredbo o spremembah in dopolnitvah Uredbe o organih v sestavi ministrstev (Uradni list RS, št. 25/23).

Javni uslužbenci IRSNVP opravljajo naloge inšpekcijskega nadzora nad izvajanjem predpisov s področja urejanja voda, vodnega režima in gospodarjenja z vodami, opravljajo tudi naloge inšpekcijskega nadzora gospodarskih javnih služb na področju oskrbe s pitno vodo ter odvajanja in čiščenja komunalne in padavinske odpadne vode, ki niso v pristojnosti lokalnih skupnosti; nadalje opravljajo naloge inšpekcijskega nadzora nad izvajanjem predpisov s področij varstva in ohranjanja narave, urejanja prostora in naselij, graditve objektov, opravljanja geodetske dejavnosti in evidentiranja nepremičnin ter naloge inšpekcijskega nadzora nad izvajanjem zakona, ki ureja rudarstvo, na njegovi podlagi izdanih predpisov, tehničnih predpisov in predpisov s področja varnosti in zdravja pri izvajanju rudarskih del ter drugih predpisov, ki se nanašajo na raziskovanje in izkoriščanje mineralnih surovin.

IRSNVP z napovedanimi in nenapovedanimi inšpekcijskimi nadzori preverja spoštovanje zakonskih določb s področja naravnih virov in prostora.

* Redne inšpekcijske nadzore IRSNVP načrtuje v letnih načrtih dela. Z njimi zagotavlja sistematični in učinkovit nadzor nad inšpekcijskimi zavezanci. IRSNVP v letnem načrtu dela določi glavne usmeritve dela in obseg inšpekcijskega nadzora za tekoče leto. Pri določitvi letnega načrta se upoštevajo strateške usmeritve dela IRSNVP 2025, načrt dela INV za obdobje 2023–2025 ter ugotovitve že izvedenih inšpekcijskih nadzorov in ocene, na katerem področju je večja verjetnost kršitve predpisov in strateških usmeritev inšpektorata. Načrtovani inšpekcijski nadzori za leto 2025 so usmerjeni predvsem na področja, kjer je bilo v preteklosti že zaznano nespoštovanje predpisov oziroma so se zaznale težave pri njihovem izvajanju, in na področja, kjer bi bila lahko zaradi nespoštovanja predpisov neposredno ogrožena človeška življenja ali bi bilo ogroženo zdravje ljudi ter storjena večja materialna škoda.
* Načrt dela je objavljen na spletni strani inšpektorata <https://www.gov.si/drzavni-organi/organi-v-sestavi/inspektorat-za-naravne-vire-in-prostor/o-inspektoratu/>.
* Na podlagi prejetih prijav, pobud, pritožb in obvestil fizičnih in pravnih oseb IRSNVP izvaja izredne inšpekcijske nadzore. Pregledi, ki se ne izvajajo na podlagi prejete prijave, ampak jih inšpektorji izvajajo v okviru sprejetega letnega načrta nadzora nad zavezanci, na lastno pobudo in v okviru načrtovanih akcij, se štejejo za redne preglede.
* S celovitimi nadzori se opravlja nadzor nad zakonitostjo delovanja zavezancev, s tematskimi nadzori se pregleduje izvajanje posameznega materialnega predpisa in v nadzoru zaznane težave pri izpolnjevanju predpisanih zahtev ali pa se pridobivajo podatki o dejanskem stanju (posnetek stanja) na posameznem delovnem področju.
* Za preverjanje, ali so zavezanci v opredeljenem času uresničili oziroma izpolnili ukrepe, ki so jih inšpektorji odredili za odpravo pomanjkljivosti in nepravilnosti, IRSNVP izvaja kontrolne inšpekcijske nadzore.
* Poleg teh nadzorov IRSNVP vsako leto načrtuje različne usmerjene akcije na področjih, kjer so bile v prejšnjem obdobju ugotovljene večje nepravilnosti ali kjer sprememba posamezne področne zakonodaje na novo določa nadzor, in na področjih, kjer je izkazan širši javni interes.
* IRSNVP sodeluje tudi v skupnih akcijah več inšpektoratov in usklajenih akcijah, ki jih organizirajo Inšpekcijski svet in regijske koordinacije OE.

Posebno pozornost IRSNVP namenja ukrepanju v prekrškovnem postopku.

# SLUŽBA ZA SPLOŠNE IN PRAVNE ZADEVE

V delovno področje SSPZ spadajo naloge, ki se nanašajo na zagotavljanje pogojev za delo inšpektorata kot celote, naloge upravno-tehničnega, kadrovskega in finančnega poslovanja ter naloge pravne pomoči in strokovne podpore.

Kadrovsko poslovanje se izvajajo predvsem kot načrtovanje, izbira ter razvoj in izobraževanje kadrov, kamor spadata tudi zaposlovanje in napredovanje javnih uslužbencev. Kadrovsko poslovanje zajema tudi sodelovanje pri pripravi delovnopravnih in organizacijskih aktov s kadrovskega področja.

Finančno poslovanje zajema predvsem načrtovanje, spremljanje in nadzor porabe finančnih sredstev inšpektorata (zbiranje, urejanje in priprava finančne dokumentacije). V okviru finančnega poslovanja se pripravljajo finančni načrti (proračun, načrt nabav, investicije) in se spreminja njihova realizacija. V finančno poslovanje spadajo tudi druge naloge, pomembne za nemoteno delovanje inšpektorata, kot so sodelovanje pri postopkih javnih naročil, spremljanje pogodbenih obveznosti in obdelava finančnih dokumentov.

Naloge, ki se nanašajo na zagotavljanje pogojev za delo inšpektorata kot celote, so vezane predvsem na pridobitev in vzdrževanje poslovnih prostorov in osnovnih sredstev, nakup varovalne opreme za inšpektorje, potrebnih pripomočkov in orodij za delo, splošnega pisarniškega materiala in podobno. Opravljajo se naloge s področja zagotavljanja in vzdrževanja službenih vozil, organizirajo in izvajajo se naloge, ki se nanašajo na delovanje in vzdrževanje informacijskih sistemov ter računalniške opreme, in druge naloge v zvezi z uvajanjem informacijske dejavnosti, usmerjanjem razvoja, standardizacijo ter učinkovitostjo informacijske tehnologije v inšpektoratu. Poleg navedenega se opravljajo še druge strokovne, organizacijske in usklajene naloge, kot so naloge upravljanja dokumentarnega gradiva, telefonske povezave in podobno.

# ORGANIZIRANOST IN KADRI

IRSNVP je v marcu 2023 postal organ v sestavi MNVP, ki ga vodi in zastopa v. d. glavnega inšpektorja. Sedež ima v Ljubljani na naslovu Dunajska cesta 56. V sestavi IRSNVP delujejo INVR, ki ni organizirana po OE, GGI, SSPZ, SSPI ter osem OE gradbene inšpekcije. INVR in GGI vodi direktor posamezne inšpekcije, SSPZ in SSPI pa vodja službe. OE vodijo vodje posamezne enote.

Gradbena inšpekcija ima osem OE, v njihovem okviru pa delujejo izpostave in pisarne, razporejene na 18 lokacijah. OE so:

* OE Celje s sedežem v Celju, Kidričeva ulica 24b,
* OE Koper s sedežem v Kopru, Piranska cesta 2,
* OE Kranj s sedežem v Kranju, Bleiweisova cesta 20,
* OE Ljubljana s sedežem v Ljubljani, Vožarski pot 12,
* OE Maribor s sedežem v Mariboru, Partizanska cesta 47,
* OE Murska Sobota s sedežem v Murski Soboti, Trg zmage 7,
* OE Nova Gorica s sedežem v Novi Gorici, Trg Edvarda Kardelja 1,
* OE Novo mesto s sedežem v Novem mestu, Defranceschijeva ulica 1.

INVR nima OE, ampak je organizirana kot celota. Njen sedež je v Ljubljani, Vožarski pot 12.

V kadrovskem načrtu za leto 2025 je določena kvota 117 zaposlenih za nedoločen čas in en pripravnik. Na dan 3. januar 2025 je bilo v IRSNVP zaposlenih 108 javnih uslužbencev, od teh en pripravnik. Za nedoločen čas je bilo zaposlenih 105 javnih uslužbencev, za določen čas pa dva.

Izmed 108 zaposlenih na posameznem področju delo opravlja/jo:

‒ 1 v. d. glavnega inšpektorja,

‒ 1 geodetski inšpektor,

‒ 55 gradbenih inšpektorjev,

‒ 10 inšpektorjev za naravo in vode,

‒ 4 rudarski inšpektorji, ena od njih je direktorica INVR, ki poleg vodenja inšpekcije opravlja tudi inšpekcijske nadzore na področju rudarstva,

‒ 37 drugih javnih uslužbencev.

V osmih OE po Sloveniji in v njihovih inšpekcijskih pisarnah je število javnih uslužbencev različno, in sicer:

‒ OE Celje – 11 javnih uslužbencev,

‒ OE Koper – 7 javnih uslužbencev,

‒ OE Kranj – 6 javnih uslužbencev,

‒ OE Ljubljana – 13 javnih uslužbencev,

‒ OE Maribor – 15 javnih uslužbencev,

‒ OE Murska Sobota – 5 javnih uslužbencev,

‒ OE Nova Gorica – 7 javnih uslužbencev,

‒ OE Novo mesto – 6 javnih uslužbencev,

‒ INVR – 15 javnih uslužbencev,

‒ GGI – 2 javna uslužbenca,

‒ sedež IRSNVP (vodstvo, SSPZ, SSPI) – 21 javnih uslužbencev.

GZ, ki je bil sprejet 2. novembra 2017 in je začel veljati 1. julija 2018, je predvidel v letu 2019 zaposlitev dodatnih 15 gradbenih inšpektorjev in dodatno še deset gradbenih inšpektorjev v letu 2020, kar pa doslej ni bilo izvedeno.

Pred reorganizacijo leta 2023 je v okviru takratnega IRSOP delovala Inšpekcija za okolje in naravo, v kateri je bilo zaposlenih samo 57 inšpektorjev, ki so nadzirali okrog 400 predpisov. Njihov krovni zakon je bil ZVO-2, ob tem pa področje urejata še dva posebna zakona: ZON in ZV-1. Inšpektorji za okolje so v okviru IRSOP nadzirali vso okoljsko zakonodajo kot tudi področje varstva narave, varstva pred škodljivim delovanjem voda in stanje pitne vode. Zaradi pomanjkanja kadra specializacija po posameznih okoljskih področjih ni bila do konca izvedena. Po razdelitvi IRSOP na IRSNVP in IRSOE je bilo zelo težko razdeliti že tako kadrovsko maloštevilno inšpekcijo za okolje in naravo. Sprejeta je bila odločitev, da se na IRSVNP prenese samo devet inšpektorskih delovnih mest, večji delež je tako ostal na inšpekciji za okolje oziroma na sedanji IRSOE. Zaradi reorganiziranja in sprememb pristojnosti je bilo tako na inšpekcijo za naravo in vode z IRSOP prenesenih tudi 230 že začetih inšpekcijskih zadev in več kot 600 prijavnih zadev, ki še niso bile obravnavane. V letu 2025 je inšpekcija za naravo in vode prejela še dodatnih 600 prijav. Da bi bilo zagotovljeno učinkovito izvajanje nadzora na področju narave in voda, bi bilo treba nujno povečati število inšpektorjev za naravo in vode.

Zdaj so v IRSNVP zaposleni štirje rudarski inšpektorji. Ena od teh je direktorica Inšpekcije za naravne vire in rudarstvo, ki poleg vodenja inšpekcije opravlja tudi delo rudarske inšpektorice. Inšpekcijski nadzor rudarskih inšpektorjev je razdeljen na dve osnovni področji, in sicer na raziskovanje in izkoriščanje mineralnih surovin ter na izvajanje rudarskih del, ki niso v neposredni povezavi z raziskovanjem in izkoriščanjem mineralnih surovin. Rudarski inšpektorji imajo pooblastila delovnih inšpektorjev, kot to določata 72. člen ZVZD-1 in 125. člen ZRud-1 pri rudarskih in podzemnih gradbenih delih, ki se izvajajo z rudarskimi metodami. To pomeni, da mora rudarski inšpektor v primeru smrtne ali skupinske nesreče v rudniku takoj na kraju samem začeti raziskavo okoliščin nesreče, odrediti ukrepe za zavarovanje dokazov in varnostne ukrepe. Poleg tega mora izdelati pisno mnenje o vzrokih nesreče (127. člen ZRud-1). Da bi bilo zagotovljeno inšpekcijsko nadzorstvo v pridobivalnih in raziskovalnih prostorih ter za nadzor varnosti in zdravja pri delu pri podzemnih delih infrastrukturnih projektov bi bilo treba povečati število rudarskih inšpektorjev.

Ob delitvi kadrov, zaposlenih v splošni službi nekdanjega IRSOP, je na IRSNVP prišlo do premajhnega števila zaposlenih za opravljanje nalog s področja splošnih zadev in glavne pisarne. Še vedno imamo zelo velik pripad zahtev za informacije javnega značaja na področju gradbene inšpekcije. Te zahteve poleg svojega dela obravnavata dve uslužbenki, vendar bi morali glede na število in obseg zahtev zaposliti še enega uslužbenca. Ker se oba organa, tako IRSNVP kot tudi IRSOE, na področjih, ki jih pokriva splošna služba, spoprijemata s pomanjkanjem kadra, smo sklenili dogovor o sodelovanju pri izvajanju nalog na področju upravnega poslovanja in pomoči inšpektorjem na kadrovskem, finančnem, splošnem in pravnem področju ter na področju informatike. V letih 2023 in 2024 se je pokazalo, da ideja ni upravičila vsakdanjega tempa dela in različnosti med organoma, zato smo se na IRSNVP odločili, da zaposlimo dodatne uslužbence za te splošne naloge. Večina jih je prešla iz IRSOE. Tudi v letu 2025 bomo nadaljevali z ločevanjem del in nalog, kar pa prvotno ni bilo v načrtu in se je izkazalo na podlagi neusklajenega sodelovanja v tem času.

## 2.1 FINANCE

IRSNVP ima zagotovljena sredstva za osnovno poslovanje in dve namenski postavki. To sta: izvršbe inšpekcijskih odločb in izvedenska mnenja. Veljavni proračun za leto 2025 dosega skupno 7.500.000,00 evra. Za plače je dodeljenih 5.830.000,00 evra, za materialne stroške 511.000,00 evra, za investicije 171.000,00 evra, za izvedenska mnenja 30.000,00 evra in izvršbe 450.000,00 evra. Zaradi napredovanj in prihodnjih zaposlitev ter sprememb plačnega sistema bo treba v naslednjih letih precej povečati sredstva za plače.

S sredstvi za investicije se zagotavljata osnovno vzdrževanje in nakup posebne tehnične opreme. Sem spadajo tudi tekoče investicije za manjša popravila v poslovnih prostorih. Največji strošek je zamenjava izrabljenih vozil, starejših od desetih let, z novimi oziroma rabljenimi vozili. Letos načrtujemo nakup več rabljenih oziroma novih osebnih vozil. Sem spadajo tudi stroški nakupa pohištva. V zadnjih letih je MJU zagotovil, da bo nakup pohištva za UE Ljubljana letos.

Naloge finančne službe so poleg običajnih finančnih zadev, kot sta nakup in plačevanje računov, tudi urejanje terjatev v upravnih in prekrškovnih postopkih (vračilo taks, stroškov postopka, pošiljanje v izterjavo FURS, knjiženje založenih sredstev v izvršilnih postopkih ter izvajanje vseh potrebnih postopkov glede izvedbe in načrtovanja proračuna.

## 2.2 POSLOVNI PROSTORI

IRSNVP deluje v osmih OE oziroma na skupno 18 lokacijah po vsej RS. Pri povečevanju števila zaposlenih v OE nimamo prostih delovnih mest v pisarnah, zato bo ob novih zaposlitvah treba zagotoviti tudi dodatne pisarniške prostore. To je odvisno od novih zaposlitev in premeščanja zaposlenih glede na kraj bivanja, kar jim je običajno omogočeno. Na sedežu inšpektorata smo zaposlili nekaj novih sodelavcev za splošne zadeve, zato bomo potrebovali dodatne pisarne. Dotrajano pisarniško pohištvo nadomeščamo z lastnimi finančnimi sredstvi. Letos bomo zaposlili nekaj novih uslužbencev na območju OE Murska Sobota, za kar se glede novih prostorov že dogovarjamo z MJU.

## 2.3 TEHNIČNA OPREMELJENOST, PROGRAMSKA IN DELOVNA OPREMA

V skladu z usmeritvijo države nam MDP zagotavlja osebne računalnike, tiskalnike in strežnike. Glede tehnične opreme zaposlenih se je stanje izboljšalo, novo opremo dobimo v razumnih rokih.

Tudi za letos načrtujemo zamenjavo dotrajanih stacionarnih računalnikov s prenosniki za inšpektorje, saj je zaradi nove zakonodaje nujna uporaba prenosnikov pri delu na terenu. Poleg tega čakamo na razdelitev 25 prenosnih tiskalnikov za lažje in hitrejše delo na terenu. Mogoče bomo v tem letu dobili prenosne tiskalnike še za druge inšpektorje.

Nujni strošek je tudi delovna oprema, saj morajo biti inšpektorji pri delu na terenu primerno oblečeni in obuti, ker delajo na nevarnih deloviščih, in sicer tako na gradbiščih kot tudi v naravi. Letos bo treba pridobiti opremo za novo zaposlene in nadomestiti dotrajane obleke in obutev.

# SEKTOR ZA SISTEM IN PODPORO INŠPEKCIJAM

V delovno področje SSPI spadajo spremljajoče naloge za delovanje inšpekcij, načrtovanje in spremljanja izvedenih nalog na področju inšpekcij, priprava analiz in poročil s področja dela inšpekcij, nudenje strokovne pomoči inšpektorjem na področju inšpekcijskega nadzora in prekrškovnih postopkov, priprava delovnih navodil, usmeritev ter pravilnikov za izvajanje inšpekcijskega nadzora, nudenje podpore in delo na področju stikov z javnostjo ter priprava različnih poročil in navodil s področja dela organa. SSPI vodi vodja sektorja.

# GRADBENA IN GEODETSKA INŠPEKCIJA

GGI deluje v okviru IRSNVP in nadzoruje izvajanje predpisov s področja prostora in graditve ter geodetske dejavnosti. Da bo tudi leta 2025 nadzor nad izvajanjem predpisov čim učinkovitejši in ciljno usmerjen glede na prednostne naloge dela, je oblikovan načrt dela te inšpekcije za to leto, upoštevajoč tudi strateške usmeritve in prednostne naloge za leto 2025. Načrt nadzora je pripravljen glede na prednostne naloge in cilje dela ob upoštevanju dosedanjih izkušenj ter pri nadzoru pridobljenih podatkov. Na delo inšpektorjev vplivajo tudi zunanji dejavniki (predvsem prijave, trendi v gradbeništvu in gradnji ter na trgu, spremembe zakonodaje in podobno).

Načrt dela je nastal na podlagi načrtnega in sistematičnega dela v prejšnjih letih ter v skladu z zakonskimi pristojnostmi. Namen oblikovanja načrta nadzora je predvsem doseganje čim boljših rezultatov dela, pri nadzoru pa upoštevanje temeljnih ciljev, določenih v predpisih, politiki ministrstva in države, ter čim hitrejše odzivanje na dogajanje na terenu in trgu. Kljub omejenemu številu inšpektorjev in drugih javnih uslužbencev ter omejenim materialnim virom je načrt zasnovan tako, da bo inšpekcijski nadzor čim učinkovitejši in bo zagotovil v danih okoliščinah največji možni učinek na nadzorovanih področjih.

Da bi na področju dela GGI zagotovili čim optimalnejše izpolnjevanje zahtev in pogojev, ki jih določenih v materialnih predpisih, smo določili temeljna oziroma bistvena področja nadzora ter v okviru temeljnih ciljev opredelili prednostne naloge in ukrepe za njihovo doseganje. Letos bo gradbena inšpekcija še naprej aktivno sodelovala pri oblikovanju zakonskih določil, ki vplivajo na njeno pristojnost, ter dajala predloge s svojega področja dela.

## GRADBENA INŠPEKCIJA

Gradbena inšpekcija se že dolgo spoprijema s številnimi prijavami in zadevami. Zaradi velikega obsega prijav in že začetih inšpekcijskih postopkov je bil 20. maja 2013 sprejet dokument Prioritete za razvrščanje za obravnavanje prijav, nadaljevanje začetih inšpekcijskih in izvršilnih postopkov). Besedilo je bilo večkrat dopolnjeno, nazadnje 10. maja 2023.

Usmeritve upoštevajo zaščito javnega interesa pri gradnji objektov in so usklajene z 88. členom GZ-1, ki pri določanju vrstnega reda obravnave prijav in zadev določa, da se upoštevajo stopnja javnega interesa, faza izvajanja gradnje, vrsta kršitve, lastnosti in namen objekta. Usmeritve za izvajanje izvršb po drugi osebi so v skladu tudi z določili 101. člena GZ-1, ki določa, da se v odločbi o odrejenem inšpekcijskem ukrepu (ko je odrejena odstranitev zgrajenega objekta ali dela objekta, vzpostavitev prejšnjega stanja ali drugačna sanacija objekta) inšpekcijski zavezanec opozori, da se bo v primeru neizpolnitve odrejene obveznosti začel postopek izvršbe nedenarne obveznosti, ki se bo opravil s prisilitvijo ali po drugih osebah. Pri izvajanju izvršbe po drugih osebah se upošteva stopnja javnega interesa po teh merilih: pravno stanje izdanih upravnih aktov, na podlagi katerih se opravlja izvršba; fizične in druge lastnosti objekta; vpliv objekta na ljudi in okolje; lega objekta; objekt v javni rabi ali objekt, v katerem se opravlja dejavnost, ali objekt gospodarske javne infrastrukture; možnost legalizacije.

Gradbeni inšpektorji pri obravnavi prijav, vodenju inšpekcijskih postopkov in opravljanju upravnih izvršb po določilih veljavne zakonodaje upoštevajo predvsem javni interes. Namen razvrščanja in določanja prednostnih nalog je zagotavljanje učinkovitejšega delovanja gradbene inšpekcije pri izvajanju njene temeljne naloge, tj. zagotavljanje spoštovanja zakonov in podzakonskih predpisov na področju graditve objektov, in sicer poenoteno glede na pomembnost po vsej Sloveniji brez morebitnih zunanjih vplivov in pritiskov na inšpekcijske postopke. ZUP posebej ureja nujne ukrepe v javnem interesu, če obstaja nevarnost za življenje in zdravje ljudi, javni red in mir, javno varnost ali premoženje večje vrednosti. Prednostne naloge dela gradbene inšpekcije jasno opredeljujejo načine ravnanja v zvezi z obravnavo prijav, vodenjem inšpekcijskih postopkov in prednostno izvedbo izvršb ter imajo jasno določena merila za vrstni red obravnave prijav, zadev in izvršb.

Merila v delu, ki se nanaša na obravnavo prijav in zadev, določa GZ-1 v 88. členu, podrobneje pa so prednostne naloge opredeljene v internem aktu IRSNVP. Tako je prednostna naloga gradbene inšpekcije, da obravnava prijave pravnih in fizičnih oseb, iz katerih izhaja, da obstaja nevarnost za življenje in zdravje ljudi, javni red in mir, javno varnost ali premoženje večje vrednosti. Prav tako se prednostno obravnavajo zadeve, kjer je treba zaščititi javni interes (zadrževanje večjega števila ljudi, objekti z vplivi na okolje, nevarnost za življenje, zdravje in splošno premoženje ter drugo), tudi če v teh zadevah prijava ni bila dana.

Gradbeni inšpektorji vsako prejeto prijavo, ki jo prejmejo od pravnih ali fizičnih oseb, razvrstijo, prijave pa obravnavajo po vrstnem redu, določenem z razvrščanjem. Vsaka prejeta prijava je obravnavana, ko je glede na merila razvrščanja na vrsti za obravnavo.

Pri določanju prednostnih nalog dela gradbene inšpekcije pri obravnavi prijav in vodenju zadev se upoštevajo predvsem stopnja javnega interesa za obravnavo prijave ob upoštevanju teh meril:

* faza gradnje (objekt v gradnji, že zgrajeni objekt),
* vrsta kršitve (nelegalna gradnja oziroma objekt, neskladna gradnja oziroma objekt, uporaba objekta, nadzor nad udeleženci gradnje, gradbeni proizvodi),
* zahtevnost objekta – zahtevnost objekta po Uredbi o razvrščanju objektov (zahtevni, manj zahtevni, nezahtevni, drugi gradbeni posegi),
* vrsta objekta (javni objekt: šola, vrtec, bolnišnica, industrijski objekt, poslovni objekt, večstanovanjski objekt, nestanovanjski objekt, inženirski objekt in podobno),
* nevarnost (nevarni javni objekt, ogrožanje javnih površin, objekt v zasebni lasti),
* druge lastnosti: vpliv objekta na okolje, gradnja za trg, kršitve glede na lego objekta v prostoru – zaščitena območja (TNP, krajinski parki, vodovarstvena območja, kmetijska zemljišča, gozdne površine in podobno).

Gradbeni inšpektorji izvršljive inšpekcijske odločbe izvajajo po vrstnem redu, ki ga določajo sprejete prednostne usmeritve za razvrščanje izvršilnih postopkov. Pri določanju prednosti pri razvrščanju se upošteva zlasti stopnja javnega interesa za izvršitev odločbe z upoštevanjem teh meril:

* pravno stanje (pravnomočnost, izvršljivost) izdanih upravnih aktov, na podlagi katerih se opravlja izvršba,
* fizične lastnosti objekta – zahtevnost objekta po Uredbi o razvrščanju objektov (zahtevni, manj zahtevni, nezahtevni, drug gradbeni poseg),
* vpliv objekta na ljudi in okolje (objekt, za katerega je s predpisi o varstvu okolja določeno, da je zanj presoja vplivov na okolje obvezna, in objekt, za katerega s predpisi o varstvu okolja ni obvezna presoja vplivov na okolje, z onesnaževanjem in obremenjevanjem pa vpliva na kakovost bivanja v okolju, kjer stoji),
* lega objekta v prostoru (nacionalni/narodni park, regijski park, krajinski park, Natura 2000, naravne vrednote in spomeniki, ekološko pomembna območja in posebna varstvena območja, naravni rezervat, zaščiteno mestno jedro in spomeniško zaščiteni objekti, vodovarstveno območje, vodno zemljišče, zemljišča s podzemnimi vodami, priobalni pasovi, gozdno zemljišče, prvo kmetijsko zemljišče, naravna zdravilna sredstva, varovalni pas posameznih objektov gospodarske javne infrastrukture, zemljišča, na katerih je območje izključne rabe letališča, vzletišča oziroma infrastrukturnega objekta navigacijskih služb zračnega prometa, in zemljišča, nad katerimi je na podlagi predpisov, ki urejajo letalstvo, določeno območje nadzorovane rabe in območje omejene rabe, območja s področja obrambe in varstva pred naravnimi in drugimi nesrečami ter drugi varovani pasovi ali katera druga zaščitena območja, kot izhajajo iz prostorskih aktov),
* objekti v javni rabi ali objekti, v katerih se opravlja dejavnost, ali objekti gospodarske javne infrastrukture,
* možnost legalizacije objekta.

Gradbeni inšpektorji morajo pri izvajanju izvršbe po drugih osebah dosledno upoštevati vrstni red izvršilnih postopkov, določen na podlagi prednostnih nalog dela gradbene inšpekcije pri izvršilnih postopkih.

Pri izvršilnih postopkih bodo imele prednost tiste zadeve, pri katerih so upravni akti pravnomočni. ZUP posebej ureja ukrepanje v primeru nujnih ukrepov v javnem interesu, ki se uvedejo, če obstaja nevarnost za življenje in zdravje ljudi, javni red in mir, javno varnost ali premoženje večje vrednosti. V takih primerih bodo izvršbe potekale prednostno.

Odločba US RS št. U-I-203/23-7 z dne 23. 11. 2023 še vedno vpliva na potek inšpekcijskih postopkov. US RS je v postopku za oceno ustavnosti, začetem z zahtevo Državnega sveta, na seji 23. novembra 2023 sklenilo, da se izvrševanje 146. člena GZ-1 do končne odločitve ustavnega sodišča zadrži. Do končne odločitve ustavnega sodišča ni dopustna izvršba inšpekcijskega ukrepa iz prvega odstavka 93. člena GZ-1, izrečenega v zvezi z objektom daljšega obstoja, kot je opredeljen v prvem odstavku 146. člena GZ-1, z izjemo objektov iz drugega odstavka 142. člena GZ-1. Rok za prostovoljno izvršitev inšpekcijskega ukrepa v tem primeru v času odločanja US RS ne teče.

Z notranjo ureditvijo razvrščanja prijav/zadev po pomembnosti sta zakonodajalec in takratni IRSOP zagotovila učinkovito izvajanje nalog, ki jih IRSNVP po zakonu mora zagotavljati, ob tem pa varovati javni interes, ki zahteva izvajanje nujnih ukrepov in predvsem obravnavo resnejših nepravilnosti. Menimo, da inšpektorat s takim delom zagotavlja učinkovitejšo represivno politiko, saj naj bi se s tem preprečevalo nadaljevanje kršitev večjih kršiteljev in zagotavljala večja varnost.

Prednostno razvrščanje prijav, inšpekcijskih postopkov in izvršilnih postopkov glede na pomembnost kršitve in določanje stopnje pomembnosti obravnave ter zaradi tega vrstni red reševanja prijav, vodenja inšpekcijskih postopkov in izvedbe izvršbe v skladu z 11. točko prvega odstavka 6. člena ZDIJZ štejemo za izjemo od prostega dostopa do informacij javnega značaja. Metodologija obravnavanja prijav in razvrščanje izvršilnih postopkov se nanaša na notranje poslovanje organov. Z razkritjem dokumenta Prioritete za razvrščanje bi imel IRSNVP resne vsebinske motnje, ki bi nastale pri delovanju organa zaradi razkritja informacij, in bi bile te večje od pravice javnosti, da se seznani s prednostnim razvrščanjem, kar je z instančnimi odločbami potrdila tudi informacijska pooblaščenka.

V letu 2025 se bodo nadaljevale aktivnosti gradbenih inšpektorjev glede reševanja starih zadev, da bi zmanjšali število aktivnih spisov.

Na delo gradbene inšpekcije bistveno vplivajo določbe novega GZ-1, ki se je začel uporabljati 1. junija 2022, predvsem glede odloga izvršbe zaradi nesorazmernosti posega inšpekcijskega ukrepa v dom in glede sodne presoje tega ukrepa, ki upoštevata odločbi US RS št. U-I-64/14-20 z dne 12. oktobra 2017.

[**Odlog izvršbe zaradi nesorazmernosti posega inšpekcijskega ukrepa v dom določa 104. člen GZ-1.**](https://www.uradni-list.si/glasilo-uradni-list-rs/vsebina/2021-01-3972/#(odlog izvršbe zaradi nesorazmernosti posega inšpekcijskega ukrepa v dom)) Če v objektu, za katerega je bil izrečen inšpekcijski ukrep odstranitve ali prepovedi uporabe objekta, prebiva inšpekcijski zavezanec ali posameznik (v nadaljnjem besedilu: predlagatelj) in zanj objekt pomeni dom, lahko predlagatelj v postopku izvršbe do izvršitve inšpekcijske odločbe vloži predlog za odlog izvršbe zaradi nesorazmernosti posega inšpekcijskega ukrepa v dom. Vložitev predloga odloži postopek izvršbe do dokončne odločitve o predlogu iz prejšnjega odstavka. Pristojni inšpektor odloži izvršitev inšpekcijske odločbe za pet let od izdaje sklepa o odložitvi izvršitve inšpekcijske odločbe, če predlagatelj izkaže, da:

* je živel v objektu iz prvega odstavka tega člena neprekinjeno več kot eno leto pred začetkom postopka inšpekcijskega nadzora;
* on oziroma osebe, ki skupaj s predlagateljem prebivajo v objektu iz prvega odstavka tega člena, niso imetniki stvarne ali obligacijske pravice, ki jim omogoča nastanitev v drugem primernem stanovanju;
* objekt iz prvega odstavka tega člena leži na zemljišču, ki je v lasti predlagatelja, razen če je predlagatelj predstavnik deprivilegirane ali ranljive družbene skupine in v primeru ugotovljene stavbne pravice na zemljišču, na katerem leži objekt, in
* objekt iz prvega odstavka 104. člena GZ-1 leži na zemljišču, ki ni na zakonsko določenem varovalnem območju gospodarske javne infrastrukture ali v zavarovanem območju, določenem v skladu z zakonom, ki ureja ohranjanje narave, ali vodovarstvenem območju, določenem v skladu z zakonom, ki ureja vode.

Če predlagatelj dejstev iz prejšnjega odstavka ne izkaže, pristojni inšpektor izda sklep o prekinitvi postopka in napoti predlagatelja, da v 30 dneh od vročitve sklepa o prekinitvi postopka pri okrajnem sodišču sproži postopek ugotavljanja nesorazmernosti posega izrečenega ukrepa v predlagateljev dom. Pritožba zoper sklep o prekinitvi postopka ni dovoljena. Če predlagatelj v roku pri pristojnem sodišču ni sprožil postopka iz prejšnjega odstavka, se šteje, da je predlog iz prvega odstavka 104. člena GZ-1 umaknil, in se postopek glede predloga iz prvega odstavka tega člena ustavi. Če sodišče v postopku iz četrtega odstavka 104. člena GZ-1 odloči, da izrečeni inšpekcijski ukrep nesorazmerno posega v predlagateljev dom, inšpektor izda sklep o odlogu izvršbe za pet let od vročitve tega sklepa. Predlagatelj lahko pred potekom roka iz drugega odstavka **104. člena GZ-1 ali navedenega roka znova vloži predlog iz prvega odstavka tega člena. Inšpekcijski organ o ponovni vlogi ne odloča po določbah tretjega odstavka tega člena, temveč postopa po določbah četrtega odstavka 104. člena GZ-1. V primeru izdane inšpekcijske odločbe o nevarnem objektu se določbe tega člena ne uporabljajo.**

[**Sodno presojo nesorazmernosti posega inšpekcijskega ukrepa v dom določa 105. člen GZ-1.**](https://www.uradni-list.si/glasilo-uradni-list-rs/vsebina/2021-01-3972/#(sodna presoja nesorazmernosti posega inšpekcijskega ukrepa v dom)) Sodišče v nepravdnem postopku s sklepom dopusti presojo nesorazmernosti posega izrečenega ukrepa v predlagateljev dom, če:

* je predlog vložil predlagatelj na podlagi sklepa iz četrtega odstavka 104. člena GZ-1,
* je predlog vložen v predpisanem roku,
* ne gre za nevarni objekt,
* predlagatelj izkaže, da je objekt iz prvega odstavka 104. člena GZ-1 njegov dom ali dom osebe, ki tam prebiva.

Če sodišče dopusti presojo iz prvega odstavka 105. člena GZ-1, pretehta osebne okoliščine predlagatelja ali osebe iz četrte alineje prvega odstavka 105. člena GZ-1 in cilje, pomembnost in nujnost zaščite javnega interesa ter na tej podlagi odloči, ali izvršitev inšpekcijskega ukrepa pomeni nesorazmerni poseg v predlagateljev dom. Sodišče lahko tudi odredi ponovno priključitev na javno vodovodno omrežje in kanalizacijsko omrežje ter javno električno omrežje, če je to tehnično mogoče.

Pri presoji osebnih okoliščin se upošteva zlasti:

* ali je prebivanje v objektu ali njegovem delu nezakonito in se je predlagatelj zavedal nezakonitosti,
* ali si je predlagatelj prizadeval pridobiti ustrezna dovoljenja za odpravo nelegalnosti objekta,
* ali je predlagatelj oziroma njegov ožji družinski član v skladu z določbami zakona, ki ureja stanovanjska razmerja, imetnik stvarne ali obligacijske pravice, ki mu omogoča nastanitev v drugem primernem stanovanju,
* ali je bila predlagatelju ponujena preselitev v drugo primerno stanovanje in
* ali je predlagatelj predstavnik deprivilegirane in ranljive družbene skupine.

Zaščita javnega interesa je upravičena, če država upošteva legitimne cilje, kot so:

* varstvo človekovih pravic in temeljnih svoboščin drugih oseb,
* varstvo zdravja in življenja ljudi,
* varnost države,
* varstvo okolja in ohranjanje narave,
* varstvo voda,
* varstvo kulturne dediščine,
* varstvo kulturne krajine in kakovostnega grajenega okolja.

Sodišče nemudoma obvesti pristojnega inšpektorja o izdanih aktih iz 105. člena GZ-1 in o njihovi pravnomočnosti.

### PRISTOJNOSTI NADZORA IN DELOVNA PODROČJA

Pristojnosti gradbene inšpekcije so določene predvsem v GZ-1, ZUreP-3, ZAID, ZRud-1, ZPDZC-1 in podzakonskih aktih.

Na podlagi določil GZ-1 in ZORZFS gradbeni inšpektorji nadzirajo gradnjo objektov, med drugim:

* ali imajo investitorji gradbeno dovoljenje za graditev objektov oziroma dela, ki jih opravljajo, ali dela opravljajo v skladu z dovoljenjem in ali so prijavili začetek gradbenih del;
* ali se gradnja oziroma sprememba namembnosti izvaja v skladu z izdanim gradbenim dovoljenjem;
* ali se rekonstrukcija objekta izvaja v skladu z izdanim gradbenim dovoljenjem in ali je začetek del prijavljen;
* ali se manjša rekonstrukcija izvaja na podlagi pisnega mnenja pooblaščenega strokovnjaka;
* ali se gradi objekt, za katerega je izdan sklep, s katerim sta se dovolila obnova postopka in zadržanje izvršitve gradbenega dovoljenja;
* ali udeleženci pri graditvi objektov izpolnjujejo zahteve, določene z zakonom;
* ali je investitor vložil prijavo začetka gradnje in potrebno dokumentacijo;
* ali se gradnja izvaja v skladu s projektno dokumentacijo za izvedbo gradnje;
* ali ima objekt uporabno dovoljenje in ali se objekt uporablja v skladu z njim;
* ali se vgrajujejo ustrezni gradbeni proizvodi;
* ali je zagotovljeno, da objekti ne ogrožajo varnosti in zdravja ljudi ter okolice in ali so izpolnjene bistvene ter druge zahteve.

Na podlagi določil ZUreP-3 gradbeni inšpektorji opravljajo nadzor nad izvajanjem tega zakona in na njegovi podlagi izdanih predpisov v delih, ki se nanašajo na ravnanja izdelovalcev in odgovornih vodij, ter nad skladnostjo izvajanja vseh negradbenih posegov v prostor z državnim prostorskim izvedbenim aktom.

Na podlagi določil ZAID gradbeni inšpektorji nadzirajo zagotavljanje izpolnjevanja pogojev pooblaščenih arhitektov in inženirjev ter gospodarskih subjektov, ki opravljajo arhitekturno in inženirsko dejavnost.

Postopki, začeti pred začetkom uporabe GZ-1, se v skladu prvim odstavkom 128. člena GZ-1 končajo po določbah GZ. Na podlagi določil GZ gradbeni inšpektorji nadzirajo gradnjo objektov, med drugim:

* ali imajo investitorji gradbeno dovoljenje za graditev objektov oziroma dela, ki jih opravljajo, ali dela opravljajo v skladu z dovoljenjem in ali so prijavili začetek gradbenih del;
* ali se gradnja oziroma sprememba namembnosti izvaja v skladu z izdanim gradbenim dovoljenjem;
* ali se rekonstrukcija objekta izvaja v skladu z izdanim gradbenim dovoljenjem in ali je začetek del prijavljen;
* ali se gradi objekt, za katerega je izdan sklep, s katerim sta se dovolila obnova postopka in zadržanje izvršitve gradbenega dovoljenja;
* ali udeleženci pri graditvi objektov izpolnjujejo zahteve, določene z zakonom;
* ali je investitor vložil prijavo začetka gradnje in potrebno dokumentacijo;
* ali ima objekt uporabno dovoljenje in ali se objekt uporablja v skladu z njim;
* ali je zagotovljeno, da objekti ne ogrožajo varnosti in zdravja ljudi ter okolice.

Postopki, začeti na podlagi ZGO-1, se ne glede na določilo prvega odstavka GZ končajo po določbah ZGO-1. Tako na podlagi določil ZGO-1 gradbeni inšpektorji nadzirajo gradnjo objektov, med drugim:

* ali imajo investitorji gradbeno dovoljenje za graditev objektov oziroma dela, ki jih opravljajo, ali dela opravljajo v skladu z dovoljenjem;
* ali se gradnja oziroma sprememba namembnosti izvaja v skladu z izdanim gradbenim dovoljenjem;
* ali se dela, za katera ni treba pridobiti dovoljenj po določbah ZGO-1, izvajajo v skladu s prostorskimi akti in gradbenimi predpisi;
* ali se gradi objekt, za katerega je izdan sklep, s katerim sta se dovolila obnova postopka in zadržanje izvršitve gradbenega dovoljenja;
* ali udeleženci pri graditvi objektov izpolnjujejo zahteve, določene z ZGO-1;
* ali imajo lastniki za uporabo objektov uporabno dovoljenje in ali objekte uporabljajo v skladu z njim;
* ali objekte vzdržujejo tako, da ti ne ogrožajo varnosti in zdravja ljudi ter okolice.

Na podlagi ZRud-1 gradbeni inšpektorji nadzirajo:

* ali se rudarska dela na stavbnih zemljiščih izvajajo zakonito in
* ali se izvaja gradnja dodatne rudarske infrastrukture zunaj rudniških prostorov v skladu s predpisi, ki urejajo graditev objektov.

Gradbeni inšpektorji v okviru svoje pristojnosti izvajajo tudi obveznosti, določene z Uredbo o odlagališčih odpadkov (Uradni list RS, št. [10/14](http://www.uradni-list.si/1/objava.jsp?sop=2014-01-0244), [54/15](http://www.uradni-list.si/1/objava.jsp?sop=2015-01-2274), [36/16](http://www.uradni-list.si/1/objava.jsp?sop=2016-01-1587), [37/18](http://www.uradni-list.si/1/objava.jsp?sop=2018-01-1904), [13/21](http://www.uradni-list.si/1/objava.jsp?sop=2021-01-0302) in [44/22](http://www.uradni-list.si/1/objava.jsp?sop=2022-01-0873) – ZVO-2).

### IZHODIŠČA IN CILJI

Da bi pri gradnji objektov zagotovili čim optimalnejše izpolnjevanje zahtev in pogojev, ki jih določata prostorska in gradbena zakonodaja, smo opredelili temeljna oziroma bistvena področja nadzora ter prednostne naloge in ukrepe za doseganje temeljnih ciljev.

Temeljni cilji so predvsem:

* čim učinkovitejše preprečevanje nedovoljenih gradenj oziroma objektov;
* v vseh fazah gradnje objektov zagotovitev nadzora nad izpolnjevanjem z zakonom določenih bistvenih zahtev glede lastnosti objektov ter zagotovitev izpolnjevanja predpisanih pogojev in kakovost dela pri opravljanju dejavnosti v zvezi z gradnjo objektov;
* čim učinkovitejše preprečevanje uporabe objektov brez predpisanih dovoljenj;
* preprečevanje nezakonitega izvajanja rudarskih del na stavbnih zemljiščih;
* poročanje o izpolnjevanju gradbenih zahtev v zvezi z zaprtjem odlagališč.

Temeljni cilji dela gradbene inšpekcije so opredeljeni v okviru štirih temeljnih nalog, in sicer:

G1 – preprečevanje nedovoljenih gradenj oziroma objektov,

G2 – nadzorovanje izpolnjevanja z zakonom določenih bistvenih zahtev glede lastnosti objektov v vseh fazah gradnje objektov ter zagotavljanje izpolnjevanja predpisanih pogojev in kakovosti dela pri opravljanju dejavnosti v zvezi z gradnjo objektov,

G3 – preprečevanje uporabe objektov brez predpisanih dovoljenj,

G4 – nadzorovanje drugih predpisov v pristojnosti gradbene inšpekcije.

Šifranti temeljnih nalog so povezani s področno zakonodajo, ki jo izvaja inšpekcija. Spodnja preglednica prikazuje uporabo šifrantov temeljnih nalog pri posamezni temeljni nalogi na ravni zadev in ključnih dokumentov za gradbeno inšpekcijo.

Šifranti temeljnih nalog, ki so oblikovani na ravni zadev in ključnih dokumentov ter opredeljujejo temeljne naloge, so določeni za te vrste zadev in pripadajočih ključnih dokumentov:

* upravno-gradbena zadeva,
* prekrškovna zadeva,
* akcija.

Večina dejanj in postopkov gradbene inšpekcije je namenjena doseganju teh temeljnih ciljev, zato inšpektorji v ta namen dosledno vodijo inšpekcijske in prekrškovne postopke.

|  |  |  |
| --- | --- | --- |
| GRADBENA INŠPEKCIJA |  | Šifrant temeljne naloge, ki opredeljuje to nalogo |
| **Preprečevanje nedovoljenih gradenj** | * 82. člen GZ oziroma 93. člen GZ-1 – nelegalni objekt * drugi odstavek 94. člena GZ-1 * 83. člen GZ oziroma 95. člen GZ-1 – neskladni objekt * 85. člen GZ oziroma 97. člen GZ-1 – nevarni objekt * 1. točka prvega odstavka 93. člena GZ oziroma 1. točka prvega odstavka 107. člena GZ-1 – odklop od infrastrukturnih omrežij * 96. člen GZ oziroma 110. člen GZ-1 – označitev inšpekcijskega ukrepa * 152. člen ZGO-1 – nelegalna gradnja * 153. člen ZGO-1 – neskladna gradnja * 154. člen ZGO-1 – nevarna gradnja * 158. člen ZGO-1 – odklop od infrastrukturnih omrežij * 160. člen ZGO-1 – označitev ukrepa * četrti odstavek 148. člena ZGO-1 – obnova postopka izdaje gradbenega dovoljenja * odločba ZUN * odločba ZGO | **G1 – preprečevanje nedovoljenih gradenj oziroma objektov** |
| **Nadzorovanje izpolnjevanja z zakonom določenih bistvenih zahtev glede lastnosti objektov v vseh fazah gradnje objektov ter zagotavljanje izpolnjevanja predpisanih pogojev in kakovosti dela pri opravljanju dejavnosti v zvezi z graditvijo objektov** | * 80. člen GZ oziroma 91. člen GZ-1 (prijava začetka gradnje in izpolnjevanje bistvenih zahtev) * 81. člen GZ oziroma 92. člen GZ-1 (prepoved vgrajevanja gradbenih proizvodov) * 86. člen GZ oziroma 98. člen GZ-1 (odprava nepravilnosti pri izvajanju gradnje ali pri obstoječem objektu) * 4. točka prvega odstavka 150. člena ZGO-1 (prepoved vgradnje) * 1. ali 2. točka prvega odstavka 150. člena ZGO-1 (odprava nepravilnosti oziroma ustavitev gradnje) * ZUreP-2, ZUreP-3 * ZAID | **G2 – bistvene zahteve in izpolnjevanje pogojev** |
| **Preprečevanje uporabe objektov brez predpisanih dovoljenj** | * 84. člen GZ oziroma 96. člen GZ-1 (neskladna uporaba objekta) * 3. točka prvega odstavka 93. člena GZ oziroma 3. točka prvega odstavka 107. člena GZ-1 (prepoved uporabe) * 3. točka prvega odstavka 150. člena ZGO-1 (prepoved uporabe) | **G3 – uporaba** |
| **Nadzorovanje drugih predpisov v pristojnosti gradbene inšpekcije** | * ZRud-1 * Uredba o odlagališčih odpadkov * ZPDZC-1 | **G4 – drugi zakoni** |

Redni pregledi v zvezi z usklajenimi akcijami so redno obvezno delo vsakega gradbenega inšpektorja. Gradbeni inšpektor mora opraviti vsaj toliko nadzorov, kot je načrtovano z letnim načrtom dela za posamezno akcijo. Redni pregledi so všteti v pričakovani obseg dela, ki se določi za gradbeno inšpekcijo.

Tako se za redne preglede štejejo tisti pregledi, ki se ne izvajajo na podlagi prejete prijave, ampak jih inšpektorji izvajajo na svojo pobudo, in inšpekcijski pregledi, izvedeni v okviru načrtovanih akcij. Kontrolni pregledi v zadevah, ki niso začete na podlagi prijave, se prav tako štejejo za redne preglede. V zadevah, uvedenih na lastno pobudo in v okviru načrtovanih akcij, se vsi pregledi štejejo za redne preglede, tudi če je prijava prispela med postopkom. Gradbeni inšpektorji nemudoma opravljajo tudi redne nadzore (tudi če je dana pobuda) v zadevah, kjer je treba zaščititi javni interes (zadrževanje večjega števila ljudi, objekti z vplivi na okolje, nevarnost za življenje, zdravje in splošno premoženje ter drugo). Lastni in izhodni dokumenti v zvezi z rednimi pregledi so:

* zapisnik: redni pregled,
* zapisnik: redni pregled z zaslišanjem,
* zapisnik: redni kontrolni pregled,
* zapisnik: redni kontrolni pregled – izvršba po prvi osebi (izvršitev odločbe),
* zapisnik: izvršba po drugi osebi.

Za izredne preglede se štejejo tisti pregledi, ki se izvajajo na podlagi prijave oziroma pobude. Kontrolni pregledi v zadevah, začetih na podlagi prijave, se štejejo za izredne preglede. Lastni in izhodni dokumenti v zvezi z izrednimi pregledi so:

* zapisnik: izredni pregled,
* zapisnik: izredni pregled z zaslišanjem,
* zapisnik: izredni kontrolni pregled,
* zapisnik: izredni kontrolni pregled – izvršba po prvi osebi (izvršitev odločbe),
* zapisnik: izvršba po drugi osebi.

Glavni namen nadzora v letu 2025 tako ostaja zaščita javnega interesa pri graditvi objektov. Gradbena inšpekcija v okviru svoje pristojnosti zagotavlja zaščito javnega interesa prednostno v tistih zadevah, iz katerih izhaja, da obstaja nevarnost za življenje in zdravje ljudi, javni red in mir, javno varnost ali premoženje večje vrednosti. Za javni interes po GZ-1 se štejejo predvsem varnost objektov, spoštovanje načela enakih možnosti, varstvo okolja, ohranjanje narave, varstvo voda, varstvo kulturne dediščine, spodbujanje trajnostne gradnje, skladnost umeščanja objektov v prostor, arhitektura kot izraz kulture, evidentiranje, uporabnost, učinkovitost, kakovost objektov in njihova usklajenost z okoljem v njihovem celotnem življenjskem ciklu. Javni interes se uresničuje s projektiranjem, dovoljevanjem, gradnjo, uporabo, vzdrževanjem in inšpekcijskim nadzorom.

Objekti morajo biti skladni s prostorskimi izvedbenimi akti in predpisi o urejanju prostora, izpolnjevati morajo bistvene in druge zahteve ter biti evidentirani. Gradnjo je treba izvajati v skladu z gradbenim dovoljenjem. Pristojni organi pri graditvi objektov in vsi udeleženci pri graditvi objektov morajo vsak zase ter v okviru pravic in dolžnosti, ki jih določajo predpisi, zagotavljati izpolnjevanje teh zahtev.

Gradbena inšpekcija bo leta 2025 z inšpekcijskimi nadzori zagotavljala izpolnjevanje predpisanih pogojev in kakovost dela pri opravljanju dejavnosti v zvezi z gradnjo objektov. Ta cilj si bo prizadevala izpolniti z nadzori nad udeleženci gradnje pri nadzorih na aktivnih gradbiščih, ki izhajajo iz podatkov o izdanih gradbenih dovoljenjih, ter iz prijav začetka gradnje in podatkov, ki jih bodo sporočile druge področne inšpekcije. Ob nadzoru nad aktivnimi gradbišči bo preverjeno, ali udeleženci pri gradnji izpolnjujejo predpisane pogoje, s čimer želimo zagotoviti, da ti udeleženci izpolnjujejo temeljne pogoje za opravljanje dela (po GZ-1, ZAID). Po GZ-1 so udeleženci pri graditvi objektov investitor, projektant, nadzornik in izvajalec. V zvezi s tem bodo leta 2025 izvedene tudi tri usklajene akcije na gradbiščih, in sicer nadzor nad prijavo začetka gradnje, nadzor nad vgrajevanjem gradbenih proizvodov in nadzor nad delom udeležencev pri graditvi objektov.

Gradbena inšpekcija bo v letu 2025 na gradbiščih opravila usmerjeno akcijo nadzora nad delom udeležencev pri graditvi objektov. Preverjalo se bo, ali udeleženci pri graditvi objektov izpolnjujejo z zakonom določene obveznosti in pogoje za opravljanje dela (investitor, izvajalec, nadzornik in podobno) ter ali se izvaja gradnja na podlagi prijave začetka gradnje in predpisane dokumentacije za izvedbo gradnje, kot to določa zakon. V akciji se bo lahko preverilo tudi, ali je gradbišče označeno in zaščiteno, kot to določajo GZ-1 in podzakonski predpisi, izdani na njegovi podlagi, med katere spada tudi Pravilnik o gradbiščih.

V zvezi z udeleženci pri graditvi objektov bo gradbena inšpekcija preverjala, ali udeleženci pri gradnji izpolnjujejo predpisane pogoje. Po GZ-1 so udeleženci pri graditvi objektov investitor, projektant, nadzornik in izvajalec.

Investitorjeve obveznosti so določene v 13. členu GZ-1, projektantove obveznosti določa 14. člen GZ-1, obveznosti nadzornika 15. člen GZ-1, naloge izvajalca pa 16. člen GZ-1. ZAID določa pogoje za pooblaščene arhitekte in inženirje ter gospodarske subjekte, ki opravljajo arhitekturno in inženirsko dejavnost.

Če se ugotovi opravljanje dejavnosti, ki spada v opis poklicnih nalog pooblaščenih arhitektov in inženirjev, pa ti ne izpolnjujejo predpisanih pogojev za opravljanje dejavnosti, ali če uporabljajo naziv arhitekturni, krajinsko-arhitekturni, geodetski ali inženirski biro in ne izpolnjujejo predpisanih pogojev, se ukrepa prekrškovno po 53. členu ZAID. Če se ugotovi, da udeleženci pri graditvi objektov ne izpolnjujejo predpisanih pogojev, se ukrepa v skladu z določili GZ-1.

Pred začetkom izvajanja del imata tako investitor kot tudi izvajalec predpisane obveznosti (78. člen GZ-1), ki jih morata izpolniti. Po GZ-1 mora izvajalec zagotoviti varnost objekta, življenja in zdravja ljudi ter mimoidočih, poleg tega še varnost prometa, sosednjih objektov in okolice. V skladu z GZ-1 mora investitor pred začetkom novogradnje, rekonstrukcije ali odstranitve zahtevnih in manj zahtevnih objektov zagotoviti, da se gradbišče ogradi in zavaruje v skladu z načrtom organiziranja gradbišča ter označi z gradbiščno tablo. Gradbišče mora biti ograjeno in označeno z gradbiščno tablo od začetka gradnje do pridobitve uporabnega dovoljenja oziroma dokončanja odstranitve objekta. Če gradnja meji na javne površine, je treba vzdolž teh površin gradbišče ograditi in zavarovati v času izvajanja del tudi v primerih novogradnje nezahtevnih in enostavnih objektov, manjše rekonstrukcije, vzdrževanja zunanjosti objektov ali odstranitve zahtevnih ali manj zahtevnih objektov. V času izvajanja gradnje objektov, za katere je predpisano gradbeno dovoljenje, razen pri spremembi namembnosti in nezahtevnem objektu, morajo biti na gradbišču v papirni ali elektronski obliki dostopni gradbeno dovoljenje, projektna dokumentacija za izvedbo gradnje za celoto, ali če se gradnja objekta izvaja v več etapah za posamezne etape gradbeni dnevnik, načrt organiziranja gradbišča, kadar je ta predpisan, in načrt gospodarjenja z odpadki, kadar je ta predpisan. V času izvajanja odstranitve zahtevnega objekta morata biti na gradbišču dostopna projektna dokumentacija za izvedbo in načrt gospodarjenja z odpadki, kadar je ta predpisan. Ograditev gradbišča ni potrebna, kadar gre za gradnjo linijskih gradbenih inženirskih objektov, ki se uvrščajo med enostavne objekte, za katere je dovolj le, da se ustrezno označi mesto izkopa.

V letu 2025 bomo vnovič izvedli akcijo nadzora nad prijavo začetka gradnje, ki je predpisana faza graditve. Prijavo začetka gradnje določa 76. člen GZ-1. Bistvena novost nadzora gradbene inšpekcije po GZ-1 je nadzor nad plačilom komunalnega prispevka. Prvi odstavek 76. člena GZ-1 tako določa, da se po pravnomočnosti oziroma dokončnosti gradbenega dovoljenja za zahtevni objekt in manj zahtevni objekt prijavi začetek gradnje s temi podatki in dokumentacijo:

* zakoličbeni zapisnik iz 75. člena GZ-1, kadar je ta zahtevan;
* projektna dokumentacija za izvedbo gradnje, izdelana v skladu s predpisom iz desetega odstavka 39. člena tega zakona, če se zahteva v skladu s 73. členom GZ-1, ki sta jo podpisala projektant in vodja projektiranja, pri čemer je njen sestavni del tudi njuna podpisana izjava, da so v projektni dokumentaciji za izvedbo gradnje v celoti izpolnjene zahteve iz 25. člena GZ-1;
* podatki o nadzorniku ter osebno ime in identifikacijska številka vodje nadzora;
* potrdilo občine o plačanem komunalnem prispevku, če tako določa zakon, ki ureja prostor;
* mnenje organizacije, pristojne za ohranjanje narave, da so izpolnjeni pogoji za delovanje izravnalnih ukrepov, če so bili v gradbenem dovoljenju zaradi prevlade druge javne koristi nad javno koristjo ohranjanja narave določeni izravnalni ukrepi, ki morajo biti izvedeni pred začetkom gradnje;
* pravnomočno okoljevarstveno dovoljenje, če tako določa zakon, ki ureja varstvo okolja.

Pri prijavi začetka gradnje za odstranitev zahtevnega ali manj zahtevnega objekta, ki se dotika objekta na tuji sosednji nepremičnini ali je od njega oddaljen manj kot en meter, se namesto projektne dokumentacije iz druge alineje prvega odstavka 76. člena GZ-1 priloži projektna dokumentacija za odstranitev, s katero se zagotovi varna in gospodarna izvedba odstranitve. Ne glede na prvi odstavek 76. člena GZ-1 se lahko pred prijavo začetka gradnje prijavijo pripravljalna dela na gradbišču, pri čemer prijava pripravljalnih del vsebuje le podatke, dokumentacijo in dokazila iz prvega odstavka tega člena, ki se nanašajo na ta dela. Če se prijava začetka gradnje nanaša na dela, potrebna za izvedbo izravnalnih ukrepov, ki se izvajajo neodvisno in predčasno od predmeta izdaje gradbenega dovoljenja, tej prijavi ni treba priložiti mnenja organizacije, pristojne za ohranjanje narave, da so izpolnjeni pogoji za delovanje izravnalnih ukrepov. Po pravnomočnosti oziroma dokončnosti gradbenega dovoljenja za nezahtevni objekt se prijavi začetek gradnje, vloga vsebuje podatke o izvajalcu ali nadzorniku ter potrdilo občine o plačanem komunalnem prispevku, če gre za obveznost v skladu zakonom, ki ureja prostor.

Ker je prijava začetka gradnje zelo pomembna faza pri graditvi objektov, je akcija gradbene inšpekcije usmerjena v nadzor, ali se gradnja, za katero je predpisana prijava začetka gradnje, izvaja na podlagi prijave, predpisane dokumentacije za izvedbo gradnje in z imenovanjem nadzornika. Podatke za akcijo v zvezi s prijavo začetka gradnje pridobimo iz PIS oziroma elektronskega obvestila o prijavi začetka gradnje, če je gradbeni inšpektor tako obvestilo prejel.

Ustreznost gradbenih proizvodov je eden nujnih pogojev za doseganje oziroma izpolnjevanje bistvenih in drugih zahtev za objekte. Nova ureditev trga po vključitvi Slovenije v EU in s tem preprostejši pretok blaga, storitev in delovne sile v okviru EU sta povzročila še večje zanimanje tretjih držav za prodajo na slovenskem trgu. Zato je potrebna večja pozornost gradbene inšpekcije pri nadzoru nad vgrajevanjem gradbenih proizvodov in opravljanju storitev s področja graditve objektov pri pravnih in tudi fizičnih osebah iz držav članic EU in tretjih držav. V objekte se vgrajujejo gradbeni materiali in proizvodi, ki so bili dani na trg ali jim je bila omogočena dostopnost na trgu v skladu s predpisi, ki urejajo gradbene in druge proizvode, ki izpolnjujejo zahteve iz predpisov, ki urejajo tehnične zahteve za proizvode in ugotavljanje skladnosti, ter iz predpisov, ki urejajo splošno varnost proizvodov. GZ-1 predvideva ukrepanje gradbene inšpekcije, kadar se v objekt vgrajujejo neustrezni gradbeni proizvodi. V ta namen bo leta 2025 znova izvedena akcija glede ustreznosti vgrajenih gradbenih proizvodov. Tako kot v prejšnjih letih bomo pri tem sodelovali s tržno inšpekcijo. S tem želimo zagotoviti kakovost gradbenih proizvodov (38. člen GZ-1) ter zagotavljati izpolnjevanje bistvenih in drugih zahtev za objekte (25. člen GZ-1).

Poleg nadzora nad izpolnjevanjem predpisanih pogojev in kakovostjo dela si bo gradbena inšpekcija leta 2025 prizadevala za čim učinkovitejše preprečevanje nastanka nedovoljenih gradenj oziroma nedovoljenih objektov in nadaljevala sistematični nadzor nad novogradnjami, in sicer, ali je bilo za nameravano oziroma že začeto gradnjo pridobljeno gradbeno dovoljenje, da se prepreči gradnja brez gradbenih dovoljenj (5. člen GZ-1).

GZ-1 v 5. členu določa, da sta pravnomočno gradbeno dovoljenje in prijava začetka gradnje objekta pogoj za novogradnjo, rekonstrukcijo in spremembo namembnosti zahtevnega, manj zahtevnega in nezahtevnega objekta ter za odstranitev zahtevnega ali manj zahtevnega objekta, ki se dotika objekta na tuji sosednji nepremičnini ali je od njega oddaljen manj kot en meter. Če prijava začetka gradnje ne vsebuje katerega koli od zahtevanih podatkov ali dokumentacije iz 76. člena GZ-1, se šteje, da prijava začetka gradnje ni bila vložena. Za spremembo namembnosti objekta pa začetka gradnje objekta ni treba prijaviti. Rekonstrukcija, ki je nujna za zmanjšanje ali odpravo posledic naravnih in drugih nesreč in s katero se vzpostavi prejšnje stanje objekta, pri čemer se lega, gabariti, namembnost in zunanjost objekta ne spremenijo ter se dela začnejo najpozneje v treh mesecih po naravni ali drugi nesreči, se lahko izvaja le na podlagi prijave začetka gradnje. Investitor pa lahko na podlagi četrtega odstavka 5. člena GZ-1 na lastno odgovornost prijavi začetek gradnje objekta in začne graditi po dokončnosti gradbenega dovoljenja, če ne gre za objekt z vplivi na okolje ali za objekt, ki ne potrebuje presoje sprejemljivosti po predpisih, ki urejajo ohranjanje narave.

V zvezi s preprečevanjem nedovoljenih gradenj objektov bo izvedena usklajena akcija nadzora v zadevah, v katerih IRSNVP ni prejel pobude za ukrepanje. Gradbeni inšpektorji bodo usmerjeni v odkrivanje nedovoljenih objektov predvsem na varovanih in drugih območjih, tako da bodo z rednimi in izrednimi pregledi območij, ki jih nadzirajo, preverjali, ali se gradnje objektov izvajajo na podlagi določil 5. člena GZ-1. Kadar bo gradbeni inšpektor ugotovil, da je gradnja dovoljena, bo preveril tudi skladnost objekta z izdanim gradbenim dovoljenjem. Gradbeni inšpektorji bodo opravljali še kontrolne preglede na terenu, in sicer tako po svoji presoji kakor tudi na podlagi prijav o domnevnih nedovoljenih delih, informacij iz medijev in podobnega, predvsem z namenom čim hitrejšega odkrivanja nedovoljenih gradenj oziroma nedovoljenih objektov ter drugih nepravilnosti po GZ-1. Menimo, da bomo s takim nadzorom učinkovito preprečevali nastanek nedovoljenih objektov in s tem delovali tudi preventivno.

GZ-1 v 10. členu določa pristojnost nadzora. Inšpekcijski nadzor nad izvajanjem določb GZ-1, ki se nanašajo na gradnjo, za katero je predpisano gradbeno dovoljenje, opravljajo gradbeni inšpektorji. Ne glede na prvi odstavek 10. člena GZ-1 inšpekcijski nadzor nad izvajanjem določb tega zakona in predpisov, izdanih na podlagi tega zakona, v delih, ki se nanašajo na izpolnjevanje bistvenih in drugih zahtev, ki spadajo na delovno področje drugih ministrstev, opravljajo inšpektorji, ki delujejo na tem delovnem področju (drugi inšpektor). Nadzor nad gradnjo nezahtevnih objektov izvaja tudi občinski inšpektor ali skupni občinski inšpektor, ki deluje v okviru skupne občinske uprave (občinski inšpektor). Inšpekcijski nadzor nad gradnjo, za katero po GZ-1 ni predpisano gradbeno dovoljenje, v delu, ki se nanaša na skladnost s prostorskimi izvedbenimi akti in drugimi predpisi občine, opravljajo občinski inšpektorji; v delu, ki se nanaša na bistvene in druge zahteve, pa gradbeni in drugi inšpektorji (državni inšpektorji), vsak iz svoje pristojnosti. Gradbeni, občinski ali drugi inšpektorji morajo o začetku postopka iz svoje pristojnosti nemudoma obvestiti vse inšpektorje, in sicer tako, da ta podatek vnesejo v sistem eGraditev.

Gradbena inšpekcija bo leta 2025 prednostno izvajala predvsem nadzor nad nevarnimi objekti, pri katerih je to zaradi njihove nevarnosti pomembno tudi zaradi javnega interesa. Gradbeni inšpektorji bodo nemudoma opravili tudi redne nadzore v zadevah, kjer je treba zaščititi javni interes (zadrževanje večjega števila ljudi, objekti z vplivi na okolje, nevarnost za življenje, zdravje in splošno premoženje ter drugo).

Gradbeni inšpektorji bodo o nedovoljeni gradnji stanovanj ali enostanovanjskih stavb, ki jih investitor trži ali obstaja možnost, da jih bo tržil, obvestili stanovanjsko inšpekcijo in ji poslali razpoložljive podatke zaradi uvedbe postopkov po ZVKSES.

Gradbena inšpekcija bo leta 2025 poleg navedenih nalog izvedla tudi nadzor nad gradnjo, uporabo in izpolnjevanjem bistvene zahteve univerzalne graditve in rabe objektov. Akcija bo usmerjena v nadzor nad uporabo objektov v javni rabi. Cilji akcije pri nadzoru nad uporabo objektov so: preprečitev uporabe objektov brez uporabnih dovoljenj; zagotavljanje izpolnjevanja bistvenih zahtev glede objektov; ugotovitev, ali objekti zagotavljajo dostopnost grajenega okolja; ugotovitev, ali se objekti gradijo in rekonstruirajo tako, da zagotavljajo dostopnost grajenega okolja; ugotovitev, ali se objekti vzdržujejo tako, da zagotavljajo dostopnost grajenega okolja; odprava obstoječih grajenih ovir; preprečitev nastanka novih grajenih ovir. Gradbena inšpekcija bo v okviru inšpekcijskega nadzorstva preverila zlasti, ali so izpolnjeni pogoji za začetek uporabe objektov po zakonu, ali se objekt uporablja na podlagi uporabnega dovoljenja oziroma ali gre za objekt, za katerega se po zakonu šteje, da ima uporabno dovoljenje. Preverjalo se bo tudi, ali so [zagotovljeni neovirani dostop, vstop in uporaba objektov](http://zakonodaja.gov.si/rpsi/r07/predpis_PRAV4067.html) (Pravilnik o univerzalni graditvi in uporabi objektov (Uradni list RS, št. [41/18](https://www.uradni-list.si/glasilo-uradni-list-rs/vsebina/2018-01-2044) in [199/21](https://www.uradni-list.si/glasilo-uradni-list-rs/vsebina/2021-01-3972) – GZ-1)). Objekti za redni nadzor bodo določeni na podlagi podatkov iz informacijskega sistema IRSNVP, in sicer se bodo obravnavali objekti, za katere je že bila podana prijava ali pobuda zaradi suma uporabe brez ustreznih dovoljenj.

GZ-1 za neskladno uporabo objekta določa, da je to uporaba objekta ali dela objekta brez uporabnega dovoljenja, v nasprotju z izdanim gradbenim dovoljenjem ali uporabnim dovoljenjem. Za začetek uporabe objekta, za katerega je predpisana pridobitev gradbenega dovoljenja, je treba imeti uporabno dovoljenje, razen za nezahtevni objekt. Objekte je treba uporabljati v skladu z uporabnim in gradbenim dovoljenjem. Cilj bo preprečitev uporabe tistih objektov, ki nimajo uporabnega oziroma gradbenega dovoljenja (8. člen GZ-1).

Objekti morajo izpolnjevati bistvene zahteve glede na namen, vrsto, velikost, zmogljivost, predvidene vplive ter druge značilnosti objekta in druge zahteve. Bistvene zahteve so gradbenotehnične lastnosti, ki jih morajo imeti objekti za zagotavljanje njihove varne in učinkovite uporabe. Gradbena inšpekcija bo leta 2025 nadzorovala tudi izpolnjevanje predpisanih bistvenih zahtev za objekte, ki spadajo v pristojnost gradbene inšpekcije. Nadzor bo izvajala predvsem pri stanovanjskih objektih, javnih objektih in poslovnih stavbah, pri objektih, ki imajo vplive na okolje, pri objektih, ki so zahtevni objekti po gradbenih predpisih, in nad rekonstrukcijami starih objektov, predvsem v mestnih jedrih in na drugih gosto naseljenih območjih. Cilj bo tudi zagotovitev izpolnjevanja bistvenih zahtev za objekte (25. člen GZ-1) in drugih zahtev za objekte (34. člen GZ-1). Po 1. juniju 2018, ko se je začel uporabljati GZ, se za nadzor nad izpolnjevanjem bistvenih zahtev in pogojev, določenih v gradbenem in uporabnem dovoljenju, predvideva pristojnost različnih inšpektorjev, in sicer glede na delovno področje, na katero te bistvene zahteve in pogoji spadajo, razen če drug zakon ne določa drugače. To upošteva tudi GZ-1. Gre torej za primere, ko predpisane bistvene zahteve ali določeni pogoji v gradbenem ali uporabnem dovoljenju spadajo v pristojnost oziroma na delovno področje drugega ministrstva, ne ministrstva, pristojnega za graditev. V teh primerih v skladu s pristojnostjo, ki jo vzpostavljata GZ in GZ-1, nadzor nad njimi prevzame inšpekcija, ki deluje na tem delovnem področju.

Izvajanje upravnih izvršb inšpekcijskih odločb po drugi osebi bo gradbena inšpekcija opravljala v skladu s prednostnimi nalogami dela gradbene inšpekcije pri izvršilnih postopkih in vrstnim redom pri izvršbah. Gradbena inšpekcija bo izvajanje upravnih izvršb inšpekcijskih odločb po drugi osebi opravljala glede na razpoložljiva finančna sredstva in ob upoštevanju že izdanih odlogov izvršbe po 156.a členu ZGO-1 in 293. členu ZUP ter 104. in 105. členu GZ-1. V skladu s prednostnimi nalogami dela gradbene inšpekcije pri izvršilnih postopkih in vrstnim redom pri izvršbah se bo izvršba opravila glede na vrstni red. V metodologiji so pri upravnih izvršbah navedeni določeni parametri za točkovanje objektov, pri katerih so upoštevani javni interes, zdravje in varnost ljudi. Cilj izvajanja izvršb bo zmanjševanje števila nelegalnih gradenj oziroma nelegalnih objektov in drugih nezakonitosti ter preprečevanje nastajanja novih nelegalnih gradenj oziroma nelegalnih objektov in drugih nezakonitosti.

Izvajanje upravnih izvršb inšpekcijskih odločb po drugi osebi bo gradbena inšpekcija opravljala v skladu s prednostnimi nalogami dela gradbene inšpekcije pri izvršilnih postopkih in v skladu z vrstnim redom pri izvršbah glede na razpoložljiva finančna sredstva za leto 2025. Prednostno bodo opravljene vse izvršbe v povezavi z nevarnimi objekti.

ZUP v drugem odstavku 297. člena določa, da lahko organ, ki opravlja izvršbo, naloži zavezancu s sklepom, naj založi znesek, potreben za kritje izvršilnih stroškov, kar se upošteva pri poznejšem obračunu. V letu 2025 bo v povezavi z vodenjem izvršilnih postopkov gradbena inšpekcija izdajala sklepe o založitvi sredstev po vrstnem redu z osnovnega seznama izvršilnih postopkov (na dan 10. januar tekočega leta), ki še nimajo izdanega sklepa o založitvi sredstev, razen nevarnih gradenj v skladu s sklepom kolegija. Opravljale pa se bodo tudi izvršbe, za katere so že založena sredstva po sklepih o založitvi sredstev iz prejšnjih let.

Leta 2025 bomo redno izrekali denarne kazni, da kršitelje prisilimo k spoštovanju in izvajanju inšpekcijskih ukrepov (na primer prepoved uporabe ali nadaljevanja del), s čimer bi zagotovili upoštevanje in izvajanje inšpekcijskih ukrepov. Izvajali bomo tudi nadzor nad priključevanjem nedovoljenih gradenj na gospodarsko javno infrastrukturo, saj zakon določa, da gradbeni inšpektor z odločbo naloži upravljavcu infrastrukture, da izvede odklop. Če je nedovoljena gradnja priključena prek legalne gradnje, naloži tudi njen odklop. Z odklopi oziroma preprečevanjem priklopov nedovoljenih objektov se bo učinkovito zmanjšalo število nedovoljenih gradenj oziroma nedovoljenih objektov. Ukrepi posebnih prepovedi se bodo izrekali tudi pri neskladni uporabi objektov.

Na nedovoljenih gradnjah bomo označevali izrečene inšpekcijske ukrepe in prepovedi, kot to predvidevata GZ in GZ-1. V skladu s 96. členom GZ inšpektor po vročitvi inšpekcijske odločbe, s katero je prepovedana uporaba ali vgradnja gradbenih proizvodov, odredi odpravo nepravilnosti, ustavitev izvajanja gradnje ali odstranitev objekta in gradbišče oziroma objekt označi s tablo ne glede na to, ali je inšpekcijski zavezanec oziroma lastnik navzoč. Na tabli morajo biti podatki o organu, ki je izdal odločbo, o vrsti kršitve, izrečenem ukrepu ter številka in datum odločbe. Označitev se ne izvede, kadar za gradnjo ni predpisano gradbeno dovoljenje in pri nezahtevnih objektih. Novela GZ-1 pa v 110. členu določa, da pristojni inšpektor po vročitvi odločbe, s katero je prepovedana uporaba ali vgradnja gradbenih proizvodov, odrejena odprava nepravilnosti, ustavitev izvajanja gradnje ali odstranitev objekta, gradbišče oziroma objekt označi le s tablo z navedbo, da je izrečen inšpekcijski ukrep. S tem ukrepom bomo odvračali od nadaljevanja graditve, seznanili vse deležnike z izrečenim inšpekcijskim ukrepom in jih odvračali od njihovega sodelovanja v procesu graditve, hkrati pa tudi seznanjali morebitne dejanske ali možne uporabnike objekta z izrečenimi inšpekcijskimi ukrepi. Še posebej pomembni so ti ukrepi pri nevarnem objektu, pri katerem je ugotovljena neposredna nevarnost objekta za zdravje in življenje ljudi ter premoženje večje vrednosti.

Z dnem začetka veljavnosti ZRud-1 so prenehali veljati določbe in deli ZGO-1, ki so obravnavali nelegalne kope. Nadzor nad nezakonitim izvajanjem rudarskih del na stavbnih zemljiščih od 1. januarja 2011 po ZRud-1 izvajajo gradbeni inšpektorji, vendar so bili ukrepi gradbenega inšpektorja v primeru nelegalnega kopa iz ZGO-1 s sprejetjem ZRud-1 črtani. S spremembo ZRud-1 (Uradni list RS, št. 111/13), ki je začel veljati 28. decembra 2013, so določeni ukrepi posameznih inšpektorjev (tudi gradbenih) v primeru nezakonitega izvajanja rudarskih del. V skladu z ZRud-1 tako inšpekcijski nadzor opravljajo gradbeni inšpektorji, in sicer z vidika nezakonitega izvajanja rudarskih del na stavbnih zemljiščih, ter nadzorujejo gradnjo dodatne rudarske infrastrukture zunaj rudniških prostorov v skladu s predpisi, ki urejajo graditev objektov. Nezakonita rudarska dela so raziskovanje mineralnih surovin brez dovoljenja za raziskovanje in izkoriščanje mineralnih surovin brez koncesije za izkoriščanje. Nelegalni kop pomeni, da se na določenem območju izvaja ali je bilo izvedeno nezakonito rudarsko delo. Mineralne surovine so rudno bogastvo, ki je kot naravni vir v lasti RS. Gradbena inšpekcija bo pobude, ki jih bo leta 2025 prejela v zvezi z nelegalnimi kopi, obravnavala v skladu s prednostnimi nalogami dela.

Pristojnost gradbene inšpekcije je od 22. februarja 2014 določena tudi v Uredbi o odlagališčih odpadkov. Uredba v tretjem odstavku 53. člena določa, da ministrstvo odloči o spremembi okoljevarstvenega dovoljenja iz prvega odstavka 53. člena te uredbe, če iz poročila inšpektorata, pristojnega za graditev, izhaja, da so izpolnjene gradbene zahteve v zvezi z zaprtjem odlagališča in vse zahteve v zvezi z zapiranjem odlagališča v skladu s to uredbo. Ker bi pri prijavah (vlogah) in zadevah, povezanih s 53. členom Uredbe o odlagališčih odpadkov, lahko prišlo do onesnaženja okolja večjega obsega, saj gre tudi za večje posege v prostor, ki bi lahko vplivali na okolje in zdravje ljudi, bo gradbena inšpekcija vse zadeve, ki jih bo leta 2025 prejela na podlagi poizvedb ARSO v zvezi z odločanjem o spremembi okoljevarstvenega dovoljenja iz prvega odstavka 53. člena Uredbe o odlagališčih odpadkov, obravnavala prednostno.

Hkrati poudarjamo, da je ta načrt dela gradbene inšpekcije v letu 2025 sestavljen na podlagi in ob upoštevanju zahtev veljavnih predpisov, ki določajo pristojnosti gradbene inšpekcije, potrjenih strateških usmeritev in prednostnih nalog gradbene inšpekcije za leto 2025, morebitne nove prostorske in gradbene zakonodaje, predvidene kadrovske zasedbe v letu 2025 in razpoložljivih finančnih sredstev za gradbeno inšpekcijo.

### USKLAJENE AKCIJE

***Nadzor nad preprečevanjem nedovoljenih gradenj objektov v zadevah, kjer ni dane pobude (G1):***

Akcija bo usmerjena v nadzor nad gradnjo objektov, kjer ni bilo dane pobude, predvsem na varovanih, pa tudi na drugih območjih. Gradbeni inšpektorji bodo z rednimi pregledi območij, ki jih nadzirajo, preverjali, ali je bilo za gradnjo oziroma objekt pridobljeno gradbeno dovoljenje. Če gradbeni inšpektor ugotovi, da je gradnja dovoljena, bo preveril tudi skladnost objekta z izdanim gradbenim dovoljenjem.

Predvideno skupno število nadzorov je 100.

***Nadzor nad vgrajevanjem gradbenih proizvodov (G2):***

Nadzorovali bomo predvsem vgrajevanje konkretnih gradbenih proizvodov v objekt in opremljenost teh proizvodov z dokazili o ustreznosti. V letu 2025 bomo izvedli nadzor nad temi gradbenimi proizvodi:

* kovinska vezna sredstva,
* krivljena armatura,
* vrata.

Predvideno skupno število nadzorov je 50.

***Nadzor nad prijavo začetka gradnje (G2):***

Z GZ-1 je določena pristojnost inšpekcijskega ukrepanja v zvezi s prijavo začetka gradnje in izpolnjevanjem bistvenih zahtev, zato bo akcija usmerjena v nadzor, ali se gradnja, za katero je predpisana prijava začetka gradnje, izvaja na podlagi prijave, predpisane dokumentacije za izvedbo gradnje in imenovanja nadzornika.

Predvideno skupno število nadzorov je 150.

***Nadzor nad delom udeležencev pri graditvi objektov (G2):***

Preverjalo se bo, ali udeleženci pri graditvi objektov izpolnjujejo z zakonom določene pogoje za opravljanje dela (investitor, izvajalec, nadzornik in drugi). V sklopu akcije bo opravljen tudi nadzor nad označitvijo in zaščito gradbišč na podlagi določb GZ-1 in podzakonskih predpisov, izdanih na njegovi podlagi, med katere spada tudi Pravilnik o gradbiščih. Predvideno skupno število nadzorov je 100.

***Nadzor nad gradnjo, uporabo in izpolnjevanjem bistvene zahteve univerzalne graditve in rabe objektov v javni rabi(G3):***

Akcija bo usmerjena v nadzor nad uporabo objektov v javni rabi. Cilji akcije pri nadzoru so preprečitev uporabe objektov brez uporabnih dovoljenj; zagotavljanje izpolnjevanja bistvenih zahtev objektov; ugotovitev, ali objekti zagotavljajo dostopnost grajenega okolja; ugotovitev, ali se objekti gradijo in rekonstruirajo tako, da zagotavljajo dostopnost grajenega okolja; ugotovitev, ali se objekti vzdržujejo tako, da zagotavljajo dostopnost grajenega okolja; odprava obstoječih grajenih ovir; preprečitev nastanka novih grajenih ovir. Gradbena inšpekcija bo v okviru inšpekcijskega nadzorstva preverila zlasti, ali so izpolnjeni pogoji za začetek uporabe objektov po zakonu, ali se objekt uporablja na podlagi uporabnega dovoljenja oziroma ali gre za objekt, za katerega se po zakonu šteje, da ima uporabno dovoljenje. Preverjalo se bo tudi, ali so [zagotovljeni neovirani dostop, vstop in uporaba objektov v javni rabi](http://zakonodaja.gov.si/rpsi/r07/predpis_PRAV4067.html) (Pravilnik o univerzalni graditvi in uporabi objektov). Objekti za redni nadzor bodo določeni na podlagi podatkov iz informacijskega sistema IRSNVP, in sicer se bodo obravnavali objekti, za katere je že bila podana prijava ali pobuda zaradi suma uporabe brez ustreznih dovoljenj.

Predvideno skupno število nadzorov je 50.

### KOLIČINSKA OPREDELITEV NAČRTA NADZORA

Načrt dela neposrednega nadzora je pripravljen na podlagi štirih temeljnih meril:

* skupno število rednih in izrednih pregledov v letu 2024;
* predvidena kadrovska zasedba v letu 2025;
* zmanjševanje zaostankov tekočih zadev;
* višina sredstev, namenjenih za izvršilne postopke po drugi osebi.

Nadzora nad posameznimi vrstami objektov številčno ne določimo, opravljen bo glede na intenziteto gradenj v prostoru in določene prednostne naloge pri nadzoru.

**Za nadzor na področju graditve objektov je leta 2025 predvidenih 5.500\* inšpekcijskih pregledov, od katerih bo vsaj 450 rednih inšpekcijskih pregledov.**

**\*** V informacijskem sistemu INSPIS so: zapisnik, redni in izredni; zapisnik, kontrolni redni in izredni; zapisnik, redni in izredni kontrolni pregled – izvršba po prvi osebi (izvršitev odločbe); zapisnik, redni in izredni z zaslišanjem, ter zapisnik: izvršba po drugi osebi; v zadevah upravna – gradbena, dokumenti L in I.

\*\* Zaradi neuspešnega nadomeščanja odhodov gradbenih inšpektorjev oziroma zaposlovanja novih gradbenih inšpektorjev, saj zaradi prenizke plače in prezahtevnih pogojev dela ni mogoče dobiti ustreznega kadra, je število načrtovanih inšpekcijskih pregledov v primerjavi s prejšnjim letom zmanjšano za 15,38 odstotka, in sicer s 6.500 na 5.500.

Načrtovano število rednih pregledov po posameznih temeljnih nalogah v letu 2025 je razvidno iz preglednice:

|  |  |  |  |  |
| --- | --- | --- | --- | --- |
| **Vrsta pregleda** | **Načrtovano število rednih pregledov** | **G1** | **G2** | **G3** |
| REDNI PREGLEDI | 450\*\*\* | 100 | 300 | 50 |

\*\*\* Zaradi zmanjševanja zaostankov pri reševanju prijav bomo v letu 2025 obseg opravljenih rednih pregledov ohranili na ravni iz leta 2024. V letu 2025 bo tako obseg rednih nadzorov dosegel 8,18 odstotka obsega načrtovanih inšpekcijskih pregledov. Z izrednimi inšpekcijskimi pregledi, ki jih bo 91,81 odstotka, pa si bomo prizadevali zmanjševanje zaostankov pri obravnavi pobud.

### DRUGO DELO

Velik obseg dela gradbene inšpekcije zajemajo tudi obveščanje pobudnikov oziroma raznih vlagateljev vlog z zahtevami za odgovore ter pojasnila po UUP in ZIN. Gradbena inšpekcija vsako leto prejme tudi veliko zahtev državnih organov za odgovore in pojasnila (MNVP, VČP, IJS, KPK in drugi organi) ter raznih civilnih pobud. Gradbena inšpekcija si bo prizadevala, da vsem državnim organom in drugim osebam odgovori v predpisanem času, ob tem bo glede na čedalje večji obseg dela in neobvladljivo število prejetih vlog na te skušala odgovoriti v skladu z UUP. Preventivno vlogo pri delovanju gradbene inšpekcije ima tudi obveščanje javnosti, kot to določa ZIN. Ob predlogih za spremembo predpisov, ki se nanašajo na delo gradbene inšpekcije, bo gradbena inšpekcija leta 2025 še naprej aktivno sodelovala z dajanjem pripomb. Obveščali bomo javnost in posamezne osebe o inšpekcijskih ukrepih in delu inšpekcije.

## GEODETSKA INŠPEKCIJA

Delo geodetske inšpekcije opravlja ena geodetska inšpektorica, ki ima pooblastilo za nadzor nad območjem celotne RS.

### PRISTOJNOSTI NADZORA IN DELOVNA PODROČJA

Geodetska inšpekcija opravlja nadzor nad izvajanjem zakonov in drugih predpisov s področja geodetske dejavnosti, nad izvajanjem geodetskih dejavnosti in storitev. Pristojnosti geodetske inšpekcije so določene v ZKN, ZMVN-1, ZDOIONUS, ZAID, ZUreP-3 in podzakonskih aktih.

Temeljna naloga geodetskega inšpektorja je nadzor nad izpolnjevanjem zakonsko določenih pogojev za opravljanje dejavnosti na področju poklicnih nalog pooblaščenih inženirjev geodezije v skladu z zakonom, in sicer za pooblaščene inženirje geodetske stroke, geodete z geodetsko izkaznico in gospodarske subjekte, ki opravljajo geodetske storitve. Predpisani pogoji za opravljanje geodetske inženirske dejavnosti so:

* gospodarski subjekt mora imeti v Poslovnem registru Slovenije vpisano geodetsko inženirsko dejavnost 71.121 (geofizikalne meritve, kartiranje);
* več možnosti:
* gospodarski subjekt mora imeti zaposlenega vsaj enega pooblaščenega inženirja geodezije ali geodeta z geodetsko izkaznico za polni delovni čas ali krajši delovni čas v posebnih primerih v skladu z zakonom, ki ureja delovna razmerja; ali
* najmanj polovico deležev v družbi imajo družbeniki, ki so pooblaščeni inženirji geodezije ali geodeti z geodetsko izkaznico; ali
* gospodarski subjekt izpolnjuje pogoje za opravljanje geodetske inženirske dejavnosti iz tega zakona in je eden izmed pooblaščenih inženirjev geodezije ali geodetov z geodetsko izkaznico hkrati poslovodni organ; ali
* fizična oseba, ki samostojno opravlja geodetsko inženirsko dejavnost za polni delovni čas ali krajši delovni čas v posebnih primerih v skladu z zakonom, ki ureja delovna razmerja, je sama pooblaščeni inženir geodezije ali geodet z geodetsko izkaznico;
* gospodarski subjekt mora imeti zagotovljeno zavarovanje pred odgovornostjo za škodo v skladu z ZAID in ne sme biti v stečajnem postopku.

Poklicne naloge pooblaščenega inženirja s področja geodezije se nanašajo na strokovno področje izvajanja geodetske dejavnosti, ki zajema izvajanje geodetskih nalog v skladu s predpisi, ki urejajo evidentiranje nepremičnin, geodetsko izmero in naloge v skladu s predpisi o državnem geodetskem referenčnem sistemu, geodetske meritve, povezane s projektiranjem, gradnjo in uporabo objektov, zakoličbo objektov, izdelavo geodetskih načrtov, kontrolnih opazovanj in izdelavo deformacijskih analiz, pretvorba podatkov med različnimi državnimi koordinatnimi sistemi ter kartiranje, obdelavo, analizo in razlago prostorskih podatkov.

### IZHODIŠČA IN CILJI

Cilji delovanja geodetske inšpekcije v letu 2025 so zlasti:

* zagotavljati večjo pravno varnost lastnikov nepremičnin, večjo varnost vlaganja v nepremičnine in investicije, povezane z nepremičninami in nepremičninskim trgom;
* zagotavljati izpolnjevanje pogojev podjetij in v njih zaposlenih posameznikov za opravljanje geodetske dejavnosti;
* zagotavljati izpolnjevanje pogojev za pridobitev naziva pooblaščeni inženir geodetske stroke;
* opravljati splošni nadzor nad izvajanjem zakonov in drugih predpisov s področja geodetske dejavnosti ter nad izvajanjem geodetskih dejavnosti in geodetskih storitev;
* zagotavljati izvajanje kazenskih določb po ZKN v primeru neizpolnjevanja obveznosti evidentiranja nepremičnin;
* zagotavljati izvajanje kazenskih določb po ZMVN-1 v primeru neporočanja o sklenjenih kupoprodajnih pravnih poslih v evidenco trga nepremičnin (ETN);
* zagotavljati pravilno označevanje ulic in stavb.

Redno bomo opravljali kontrolne preglede s področja geodetske inšpekcije s ciljem splošnega nadzora nad izvajanjem zakonov in drugih predpisov s področja geodetske dejavnosti, nad izvajanjem geodetske inženirske dejavnosti in geodetskih storitev.

Temeljni cilji dela geodetske inšpekcije so opredeljeni v okviru treh temeljnih nalog, in sicer:

Geo 1 – nadzor nad izpolnjevanjem pogojev za opravljanje geodetske inženirske dejavnosti za gospodarske subjekte s področja geodezije, za pooblaščene inženirje geodezije in geodete z geodetsko izkaznico;

Geo 2 – nadzor nad evidentiranjem nepremičnin in sporočanjem podatkov v evidenco trga nepremičnin;

Geo 3 – zagotavljanje pravilnega označevanja ulic in stavb.

Šifranti temeljnih nalog so povezani s področno zakonodajo, ki jo izvaja inšpekcija. Spodnja preglednica prikazuje uporabo šifrantov temeljnih nalog pri posamezni temeljni nalogi na ravni zadev in ključnih dokumentov za geodetsko inšpekcijo.

|  |  |  |
| --- | --- | --- |
| **GEODETSKA INŠPEKCIJA** |  | **Šifrant temeljne naloge, ki opredeljuje to nalogo** |
| **Nadzor nad izpolnjevanjem pogojev za opravljanje geodetske inženirske dejavnosti za gospodarske subjekte, za pooblaščene inženirje geodezije in za geodete z geodetsko izkaznico** | Ukrepi po ZAID | **Geo 1 – geodeti** |
| **Nadzor nad evidentiranjem nepremičnin** | Ukrepi po ZKN, ZMVN-1, ZUreP-3 | **Geo 2 – evidence nepremičnin** |
| **Zagotavljanje pravilnega označevanja ulic in stavb** | Ukrepi po ZDOIONUS | **Geo 3 – označevanje** |

Šifranti temeljnih nalog, ki so opredeljeni na ravni zadev in ključnih dokumentov ter opredeljujejo osnovne naloge, temeljijo na teh vrstah zadev in pripadajočih ključnih dokumentih:

* upravno-geodetska zadeva,
* prekrškovna zadeva,
* akcija.

Vsa dejanja in postopki geodetske inšpekcije so namenjeni doseganju teh temeljnih ciljev, s tem namenom inšpektor tudi dosledno vodi inšpekcijske in prekrškovne postopke.

### USKLAJENE AKCIJE

Leta 2025 bosta opravljeni dve akciji geodetske inšpekcije za ugotavljanje in preprečevanje večjega obsega kršitev in zaščite javnega interesa, in sicer za:

* doseganje večje pravne varnosti lastnikov nepremičnin, večje varnosti vlaganj v nepremičnine in investicij, povezanih z nepremičninami in nepremičninskim trgom, ter pravičnega obdavčenja nepremičnin,
* zagotavljanje izpolnjevanja pogojev gospodarskih subjektov s področja geodezije in pri njih zaposlenih posameznikov za opravljanje geodetske inženirske dejavnosti.

V nadaljevanju sta kratka opisa vsake posamezne akcije.

**USMERJENA AKCIJA GEODETSKE INŠPEKCIJE V ZVEZI Z EVIDENTIRANJEM NEPREMIČNIN:**

Naš cilj je večja pravna varnost lastnikov nepremičnin, večja varnost vlaganj v nepremičnine in večja varnost investicij, povezanih z nepremičninami in nepremičninskim trgom.

Ta cilj je mogoče doseči z vzpostavitvijo natančne evidence, ki izkazuje dejansko stanje v prostoru (kataster nepremičnin). To evidenco vodi GURS.

V ta namen bomo obravnavali predlagane in ugotovljene prekrške v zvezi z evidentiranjem stavb ali delov stavb v kataster nepremičnin in tudi v zvezi z evidentiranjem sprememb podatkov o stavbah ali delih stavb, ki se spreminjajo na podlagi zahteve z elaboratom in zahteve brez elaborata.

Predvideno število prekrškovnih postopkov je 80.

**USMERJENA AKCIJA GEODETSKE INŠPEKCIJE ZA NADZOR NAD GEODETSKIMI PODJETJI:**

Cilj akcije je zagotavljanje izpolnjevanja zakonskih pogojev za opravljanje geodetske inženirske dejavnosti za gospodarske subjekte s področja geodezije, za pooblaščene inženirje geodetske stroke in geodete z geodetsko izkaznico.

Po ZAID geodetski inšpektor nadzoruje zagotavljanje izpolnjevanja pogojev pooblaščenih inženirjev geodetske stroke, geodetov z geodetsko izkaznico in gospodarskih subjektov, ki opravljajo geodetske storitve. Geodetska inšpekcija bo v ta namen leta 2025 izvedla nadzor nad 20 naključno izbranimi gospodarskimi subjekti, ki opravljajo geodetsko inženirsko dejavnost, ter preverila, ali gospodarski subjekti in v njih zaposleni posamezniki izpolnjujejo pogoje za opravljanje geodetske inženirske dejavnosti. Dodatno bo uvedla inšpekcijski nadzor nad vsemi izvajalci geodetskih storitev, v zvezi s katerimi bo dana prijava.

### KOLIČINSKA OPREDELITEV NAČRTA NADZORA

Načrt dela neposrednega nadzora je pripravljen na podlagi skupnega števila rednih in kontrolnih pregledov, pregledov na podlagi prijav in uvedenih prekrškovnih postopkov v letu 2024 ter kadrovske zasedbe geodetske inšpekcije.

Za doseganje cilja splošnega nadzora nad izvajanjem zakonov in drugih predpisov s področja geodetske dejavnosti ter nad izvajanjem geodetske dejavnosti in geodetskih storitev bo geodetska inšpekcija leta 2025 izvedla **100\* inšpekcijskih pregledov**.

\* V informacijskem sistemu INSPIS so vsi inšpekcijski pregledi (vsi zapisniki brez zapisnika prijave in zapisnik ZNB); izhodni in lastni dokumenti, v zadevah upravna – geodetska in prekrškovna.

Pri oblikovanju načrta nadzora smo upoštevali:

* prejete predloge za uvedbo prekrškovnih postopkov, ki jih je leta 2024 poslal GURS;
* kadrovsko zasedbo geodetske inšpekcije;
* pričakovani povečani obseg prijav zaradi nepopolnih in nepravilnih podatkov o lastniku, uporabniku, najemniku in upravljavcu nepremičnine, podatkov o legi in obliki, površini, dejanski rabi stavb in delov stavb ter drugih podatkov o nepremičninah, ki se zagotavljajo na podlagi zahteve za spremembo podatkov o stavbi in delu stavbe brez elaborata.

Količinska opredelitev načrta nadzora po temeljnih nalogah:

|  |  |
| --- | --- |
| **GEODETSKA INŠPEKCIJA** | **Predvideni inšpekcijski pregledi oziroma prekrškovni postopki po temeljnih nalogah** |
| Nadzor nad izpolnjevanjem pogojev za opravljanje geodetske dejavnosti za geodetske gospodarske subjekte, pooblaščene inženirje geodezije in geodete z geodetsko izkaznico | 20 inšpekcijskih pregledov |
| Nadzor nad evidentiranjem nepremičnin | 80 inšpekcijskih pregledov |
| Zagotavljanje pravilnega označevanja ulic in stavb | Števila pregledov ni mogoče načrtovati – obravnavane bodo vse prejete pobude. |

# INŠPEKCIJA ZA NARAVNE VIRE IN RUDARSTVO

INVR, ki deluje v okviru IRSNVP, sestavljata INV in RI.

V delovno področje INVR spadajo naloge inšpekcijskega nadzora nad izvajanjem predpisov s področja urejanja voda, vodnega režima in gospodarjenja z vodami, gospodarskih javnih služb na področju oskrbe s pitno vodo ter odvajanja in čiščenja komunalne in padavinske odpadne vode, ki niso v pristojnosti lokalnih skupnosti, varstva in ohranjanja narave, vožnje v naravnem okolju, RI pa opravlja inšpekcijske nadzore nad izvajanjem zakona, ki ureja rudarstvo, na njegovi podlagi izdanih predpisov, tehničnih predpisov in predpisov s področja varnosti in zdravja pri izvajanju rudarskih del ter drugih predpisov, ki se nanašajo na raziskovanje in izkoriščanje mineralnih surovin.

## INŠPEKCIJA ZA NARAVO IN VODE

Osnovni cilji delovanja INV v letu 2025 bodo predvsem:

1. inšpekcijski nadzor nad izvajanjem predpisov s področja varstva in urejanja voda, vodnih in priobalnih zemljišč, vodnih pravic, zakonite rabe vode ter nadzor skladnosti posegov z vodnimi soglasji in dovoljenji,
2. inšpekcijski nadzor gospodarskih javnih služb na področju oskrbe s pitno vodo ter odvajanja in čiščenja komunalne in padavinske odpadne vode – opremljenosti agromelioracij,
3. inšpekcijski nadzor nad zagotavljanjem spoštovanja zahtev varstva prostoživečih rastlinskih in živalskih vrst, varstva naravnih vrednot ter zahtev glede izdanih naravovarstvenih soglasij in drugih dovoljenj,
4. inšpekcijski nadzor in preventivno delovanje za preprečitev nezakonite vožnje v naravnem okolju.

Zakonodaja določa zelo široko področje dela INV, kar pomeni tudi izjemno veliko številčnost zavezancev. Glede na zmogljivost INV je osnovno izhodišče načrta dela zagotoviti sistematični nadzor nad pomembnimi viri obremenjevanja narave in izvajanja predpisov s področja varstva voda.

### PRISTOJNOSTI NADZORA IN DELOVNA PODROČJA

INV opravlja naloge inšpekcijskega nadzora nad izvajanjem predpisov na teh delovnih področjih:

* + varstvo in urejanje voda, vodnih in priobalnih zemljišč, vodnih pravic, zakonite rabe vode,
  + nadzor glede določil o izdaji in kršitvi vodnih soglasij in dovoljenj,
  + nadzor gospodarskih javnih služb na področju oskrbe s pitno vodo,
  + inšpekcijski nadzor nad zagotavljanjem spoštovanja zahtev varstva prostoživečih rastlinskih in živalskih vrst,
  + varstvo naravnih vrednot in zavarovanih območij,
  + izpolnjevanje zahtev glede izdanih naravovarstvenih soglasij in drugih dovoljenj,
  + nadzor vožnje v naravnem okolju.

INV izvaja inšpekcijski nadzor nad izvajanjem teh krovnih zakonov in na njihovi podlagi izdanih predpisov: ZV-1, ZON, ZVPJ, ZTNP-1, ZRPSJ, ZPlanP, Uredba o oskrbi s pitno vodo (Uradni list RS, št. [88/12](http://www.uradni-list.si/1/objava.jsp?sop=2012-01-3498) in [44/22](http://www.uradni-list.si/1/objava.jsp?sop=2022-01-0873) – ZVO-2) in Uredba o pitni vodi (Uradni list RS, št. [61/23](https://www.uradni-list.si/glasilo-uradni-list-rs/vsebina/2023-01-1848)) ter drugi podzakonski akti, izdani na podlagi teh zakonov.

### INŠPEKCIJSKI NADZORI

INV ima zaradi velikega obsega prijav in že začetih inšpekcijskih postopkov sprejeta merila za prednostno obravnavo prijav in zadev. Inšpektorji za naravo in vode imajo v letu 2025 prednostno nalogo nadaljevanja in končanja začetih inšpekcijskih postopkov.

Redni pregledi v zvezi z usklajenimi akcijami so redno obvezno delo vsakega inšpektorja. Inšpektor za naravo in vode mora opraviti vsaj toliko nadzorov, kot je načrtovano z letnim načrtom dela za posamezno akcijo. Tako se za redne preglede štejejo tisti pregledi, ki se ne izvajajo na podlagi prejete prijave, ampak jih inšpektorji izvajajo na svojo pobudo, in inšpekcijski pregledi, izvedeni v okviru načrtovanih akcij. Kontrolni pregledi v zadevah, ki niso začete na podlagi prijave, se prav tako štejejo za redne preglede. V zadevah, uvedenih na lastno pobudo in v okviru načrtovanih akcij, se vsi pregledi štejejo za redne preglede, tudi če je prijava prispela med postopkom.

Izredni nadzoriso inšpekcijski nadzori, opravljeni kot odziv na prejete prijave in pobude. Praviloma se izredni nadzori izvajajo nenapovedano na kraju samem in so ozko usmerjeni v vsebino prijave.

Glede na določilo prvega odstavka 24. člena ZIN mora inšpektor obravnavati prijave, pritožbe, sporočila in druge navedbe iz svoje pristojnosti. Upoštevajoč kadrovske omejitve so bile 19. junija 2023 sprejete usmeritve za vrstni red obravnave prijav na področju dela INV, v skladu s katerimi inšpektorji razvrščajo prijave v štiri prednostne skupine glede na tveganje. V najvišjo skupino za prednostno obravnavo spadajo prijave, iz katerih je razbrati, da sta ogrožena zdravje in življenje ljudi, javna varnost ali premoženje večje vrednosti, torej ko gre za nujne ukrepe v javnem interesu, kjer je upravičena tudi ustna odločba (144. člen in 211. člen ZUP). Prijave z najvišjo ravnjo prednosti imajo prednost pred rednim delom. Po opravljenem rednem delu inšpektor nadaljuje obravnavo prijav po prednostni razvrstitvi od II do IV.

Ker števila prijav in nadzorov ni mogoče vnaprej načrtovati, smo porabo časa, potrebnega za obravnavo prijav, ocenili glede na izkušnje iz prejšnjih let. Z zdajšnjimi kadrovskimi viri INV ne more zagotavljati rednega nadzora in sprotnega odziva na prijave in pobude, zaradi česar se neobdelane prijave nižje ravni prednosti kopičijo.

**I. REDNI NADZORI**

Glede na število inšpektorjev za naravo in vode je osnovno izhodišče načrta dela zagotoviti sistematični nadzor nad pomembnimi viri obremenjevanja narave in izvajanjem predpisov s področja varstva voda. Predpisi, ki jih nadzirajo inšpektorji za naravo in vode, za zdaj še ne določajo obvezne redne letne periodike inšpekcijskega nadzora, zato je inšpekcija za naravo in vode glede na zelo široko področje dela ter število inšpektorjev določila temeljne cilje oziroma merila:

1. **nadzor vodnih in priobalnih zemljišč** s ciljem preprečevanja nedovoljenih posegov na vodna in priobalna zemljišča;
2. **nadzor vodnih pravic** s ciljem zakonite rabe vode na področju oskrbe s pitno vodo;
3. **nadzor naravnih vrednot, posegov na območja Natura 2000 in zavarovana območja** s ciljem preprečevanja nedovoljenih posegov na zaščitena območja;
4. **nadzor nad zagotavljanjem spoštovanja zahtev varstva prostoživečih rastlinskih in živalskih vrst**;
5. **nadzor in preventivno delovanje za preprečitev nezakonite vožnje v naravnem okolju**.

**II. IZREDNI NADZORI:**

Usmeritve za vrstni red obravnave prijav na področju dela inšpektorjev za naravo in vode določajo vrstni red obravnave prijav pravnih in fizičnih oseb, kot navajamo v nadaljevanju. V primeru prejetih več prijav zoper istega ali različne kršitelje oziroma zavezance na nekem zaokroženem območju, kjer so prijave materialno in vsebinsko povezane, se te obravnavajo celovito.

**VODE**

1. **prioriteta:**

* prijave, iz katerih je razvidno, da je treba odrediti ukrep prepovedi za odpravo nepravilnosti z ustno odločbo, kot jo določa 211. člen ZUP;

1. **Prioriteta:**

* posegi v prostor, ki bi lahko trajno ali začasno vplivali na vodni režim in se izvajajo v času prejema prijave,
* raba vode brez vodnega dovoljenja ali koncesije ali v nasprotju z njima, ko gre za rabo, večjo od 50,000 m3,
* odlaganje ali odmetavanje snovi ali predmetov v vode in priobalna zemljišča, ki zaradi svojih lastnosti lahko ogrožajo življenje in zdravje ljudi, vodnih ali obvodnih organizmov, ovirajo pretok voda ali ogrožajo vodne objekte in naprave,
* oskrba s pitno vodo, raba vode za oskrbo s pitno vodo brez vodnega dovoljenja

1. **prioriteta:**

* posegi brez vodnega soglasja ali mnenja, storjeni pred tremi ali manj leti,
* raba vode brez vodnega dovoljenja ali koncesije ali v nasprotju z njima, ko gre za rabo, manjšo od 50,000m3,
* nadzor Qes, (v času suše 2. prednostna raven),
* odpadki na vodnih in priobalnih zemljiščih,
* nasipavanja.

1. **Prioriteta:**

* posegi na vodna in priobalna zemljišča, stari več kot tri leta,
* evidentirana posebna raba vode,
* drugo

**NARAVA**

1. **prioriteta:**

* prijave, iz katerih je razvidno, da je treba odrediti ukrep prepovedi za odpravo nepravilnosti z ustno odločbo, kot jo določa 211. člen ZUP,
* posegi na naravnih vrednotah, če je neposredno ogrožen njihov obstoj, vsa ravnanja v nasprotju z varstvenim režimom na zavarovanih območjih – prvo in drugo območje.

1. **Prioriteta:**

* posegi na naravnih vrednotah, posegi na območja Natura 2000 ter na zavarovanih območjih, ki niso stari več kot tri leta,
* prijave poškodovanja ali odvzema živali iz narave, ko gre za več kot šest osebkov s seznama A Uredbe o zavarovanih prostoživečih živalskih vrstah ali za posamezni osebek velikih zveri ali osebek večjega sesalca,
* osebek s seznama prepovedanih vrst živali (6.b in 6.c člen ZZZiv),
* mednarodna trgovina s celim osebkom živali ali rastlin s seznama CITES za rastlinske vrste iz poglavja A Uredbe o zavarovanih prostoživečih rastlinskih vrstah,
* prijava ogrožanja habitata, rastišča ali rastlinske vrste iz priloge A Uredbe o zavarovanih prosto živečih rastlinskih vrstah, označene s kategorijo H,\*
* nadzor ZOO ali ZOO podobnega prostora,
* organiziranje (oglaševanje) vožnje v naravnem okolju na območjih z naravovarstvenim statusom.

1. **Prioriteta:**

* posegi na območjih z naravovarstvenim statusom, ki so se izvajali pred več kot tremi leti,
* prijave poškodovanja ali odvzema živali iz narave (ko gre za manj kot šest osebkov Uredbe o zavarovanih prosto živečih živalskih vrstah ali za del osebka, zavarovanega s konvencijo CITES),
* ogrožanje habitata oziroma rastišča rastlinske vrste iz priloge A Uredbe o zavarovanih prosto živečih rastlinskih vrstah,
* jame.

1. **Prioriteta:**

* invazivne tujerodne vrste,
* nadzor planinskih poti,
* glive,
* vožnja v naravnem okolju.

### UKREPI ZA POVEČANJE UČINKOVITOSTI

****Izobraževanje****

Temelj dobrega dela so strokovno izobraženi in samozavestni inšpektorji, ki z nenehnim strokovnim izpopolnjevanjem spoznajo zakonodajne in tehnološke spremembe. Zato vsako leto izvajamo interna izobraževanja, s katerimi skušamo zadostiti potrebam na tem področju. Pomembno vlogo ima tudi samoizobraževanje. Poleg strokovnega izobraževanja je pomembno izobraževanje na postopkovnem področju (prekrškovni postopek, ZUP, upravno poslovanje).

Strokovno izobraževanje bo v letu 2025 zajemalo vsebine na področju vod in narave. Na posameznih delovnih področjih bodo izvedena tudi interna izobraževanja in izorbraževanja za naravovarstvene nadzonike.

Eden od načinov izobraževanja je tudi sodelovanje inšpektorjev v strokovnih skupinah in mednarodnih projektih v okviru organizacije medvadnih delovnih skupin. Tako kot v prejšnjih letih je predvidenih več projektov na področjih načrtovanja in izvajanja inšpekcijskega dela, narave, voda in drugih, v katerih bodo inšpektorji sodelovali kot člani strokovnih in projektnih skupin oziroma kot udeleženci posameznih delavnic, izvedenih v okviru projektov.

**Izvršilni postopki po drugi osebi**

V letu 2025 bomo v okviru razpoložljivih sredstev opravljali izvršbe po drugi osebni v skladu s prednostnimi nalogami dela inšpekcije za naravo in vode. Nadaljevali bomo tudi že začete izvršilne postopke po drugi osebi.

INV ima na voljo omejena finančna sredstva za izvedbo izvršilnih postopkov po drugi osebi. Zato se bodo tudi v prihodnje po izdanem sklepu o dovolitvi izvršbe inšpekcijskim zavezancem praviloma vedno izdajali sklepi o založitvi sredstev. Izvršba po drugi osebi se bo izjemoma lahko opravila tudi brez izdanega sklepa o predhodni založitvi sredstev, če bo to potrebno zaradi posebnih okoliščin primera in bodo zagotovljena potrebna finančna sredstva.

**Preventivno delovanje**

Pomemben del dela INV je obveščanje javnosti, kar je preventivno delovanje inšpekcijskega organa, kot to določa ZIN. Številni zavezanci so slabo seznanjeni z vsebino predpisov ali pa sploh ne, zato inšpektorji zelo pogosto poleg nadzorne vloge opravljajo tudi naloge seznanjanja zavezancev s predpisi in informiranja o njih.

Za zmanjšanje števila prijav oziroma vprašanj ter za dosego višje stopnje usklajenosti s predpisi s področja narave in voda pri določenih ciljnih skupinah, z objavami na spletni strani inšpektorata (https://www.gov.si/drzavni-organi/organi-v-sestavi/inspektorat-za-naravne-vire-in-prostor/) ter drugimi oblikami informiranja seznanjamo pobudnike, izvajalce dejavnosti in posegov v naravo in vode ter širšo javnost tako z našim delom kot tudi z njihovimi zakonskimi obveznostmi na področju varstva narave in voda.

**Zakonodajni postopek**

Priprava predpisa in njegovo izvajanje v praksi imata več faz, kjer imajo pomembno vlogo tudi nadzorni organi, saj po njih zakonodajalec dobi pravo informacijo o izvršljivosti predpisa in stopnji njegovega izvajanja. INV je torej končni člen v sklenjeni verigi prenosa informacij o učinkovitosti zakonodajnih rešitev.

Tudi v letu 2025 si bomo prizadevali za zakonodajne spremembe, ki bodo omogočile učinkovitejše izvajanje predpisov in učinkovit inšpekcijski nadzor.

### USKLAJENE AKCIJE

Vsako leto vlada za vsako inšpekcijo sprejme strateške usmeritve, v katerih se opredelijo zlasti obseg nadzorov in akcije nadzora. Strateške usmeritve in seznam prednostnih akcij nadzora na področju narave in voda sooblikujeta IRSNVP in MNVP. MNVP ob pripravi strateških dokumentov in drugih aktov tudi analizira stanje na posameznih področjih okolja ter pripravi mnenje, na katerih področjih bi z inšpekcijskim nadzorom najučinkoviteje izboljšali izvajanje zakonodaje s področja okolja.

Usklajene akcije so torej del vnaprej načrtovanih aktivnosti in spadajo v redno delo. Za vsako akcijo se določijo izhodišča in cilji ter pripravijo usmeritve za delo glede vodenja postopkov in ukrepanja. Akcije hkrati potekajo na območju celotne države, so časovno omejene in imajo jasno določeno vsebino. Po koncu akcije se izdelata analiza in poročilo.

Prednosti takega načina dela so:

* sistematični nadzor nad posameznim področjem dela,
* pridobivanje povratnih informacij glede izvršljivosti in stopnje izvajanja predpisa,
* poenotena nadzor in ukrepanje.

Akcije nadzora se bodo izvajale na izbranih področjih dela, poleg tega bo inšpekcija sodelovala tudi v akcijah nadzora, ki bodo potekale v okviru Inšpekcijskega sveta oziroma posameznih regijskih koordinacij inšpekcij. Ob tem se bo odzivala na pobude posameznih inšpekcij oziroma nadzornih organov, kot sta Policija in FURS.

**Akcije Inšpekcije za naravo in vode v letu 2025:**

Usklajena akcija: nadzor vožnje v naravnem okolju. Akcija nadzora vožnje v naravnem okolju se bo izvedla v skladu z ZON v sodelovanju s policijo, in sicer v zimski in poletni sezoni, predvidoma v času, ko se pričakuje več obiskovalcev, to je ob koncih tedna, počitnicami in dela prostimi dnevi. Prednostno se bo nadzor izvajal na območjih, ki imajo naravovarstveni status. Izvedenih bo najmanj deset nadzorov.

Usklajena akcija: nadzor rabe vode iz vrtin na vodovarstvenih območjih, in sicer iz nelegalnih vrtin, zlasti v kmetijstvu (na primer rastlinjaki). To je usklajena akcija, ki se je začela v letu 2024 in se bo nadaljevala v letu 2025. V okviru akcije se bo nadzor opravil na vrtinah s seznama, ki smo ga v letu 2024 pripravili skupaj s kmetijskimi inšpektorji. Inšpekcijski nadzor se bo izvedel z namenom odkrivanja nelegalnih vrtin in tudi preprečevanja čezmernega črpanja vode iz legalnih vrtin. Izvedenih bo najmanj deset nadzorov.

Usklajena akcija: nadzor zadrževanja prostoživečih vrst v ujetništvu zaradi prikazovanja javnosti. To je usklajena akcija, ki se je začela v letu 2024 in se bo nadaljevala v letu 2025. Za zadrževanje živali v ujetništvu zaradi prikazovanja javnosti v živalskih vrtovih, akvarijih, terarijih ali podobnih prostorih je treba pridobiti dovoljenje ministrstva, pristojnega za ohranjanje narave. Živali domorodnih in tujerodnih vrst je prepovedano zadrževati v ujetništvu v neustreznih bivalnih razmerah in brez ustrezne oskrbe. V okviru akcije bo opravljen nadzor pri zavezancih, ki zadržujejo živali v ujetništvu zaradi prikazovanja javnosti, preverjeni bodo status dovoljenja ministrstva in bivalne razmere živali v ujetništvu. Ti nadzori so zahtevni in dolgotrajni. Izvedenih bo najmanj šest nadzorov.

Izvajanje izvršb po drugi osebi: V letu 2025 bo Inšpekcija za naravo in vode v okviru razpoložljivih sredstev nadaljevala izvršilne postopke po drugi osebi v skladu z internimi usmeritvami glede vrstnega reda izvajanja izvršb po drugi osebi.

### KOLIČINSKA OPREDELITEV NAČRTA NADZORA

Načrt dela neposrednega nadzora je pripravljen na podlagi štirih temeljnih meril:

* skupno število rednih in izrednih pregledov v letu 2024,
* predvidena kadrovska zasedba v letu 2025,
* zmanjševanje zaostankov tekočih zadev,
* višina sredstev, namenjenih za izvršilne postopke po drugi osebi.

Predvideno število inšpekcijskih pregledov v primerjavi s prejšnjim letom ostaja nespremenjeno.

**Inšpekcija za naravo in vode v letu 2025 predvideva 750\* inšpekcijskih pregledov.**

**\*** Štetje za poročanje: pri enem inšpekcijskem nadzoru pri zavezancu se lahko opravi več inšpekcijskih pregledov z več področij hkrati (tu štejejo: redni in izredni zapisnik (N), zapisnik: kontrolni pregled (N), zapisnik: izvršba po drugi osebi (N), zapisnik: prekrškovni – teren; v vrsti zadev:prekrškovna zadeva in upravna – narava in vode; vrsta dokumenta L in I).

## RUDARSKA INŠPEKCIJA

Temeljna naloga rudarskih inšpektorjev je nadzor nad izvajanjem ZRud-1, na njegovi podlagi izdanih predpisov, tehničnih predpisov in predpisov s področja varnosti in zdravja pri izvajanju rudarskih del ter drugih predpisov pri raziskovanju in izkoriščanju mineralnih surovin. Kadar nadzoruje izvajanje ukrepov s področja varnosti in zdravja pri delu pri izvajanju rudarskih del po določbah tega zakona, ima rudarski inšpektor pravice in dolžnosti, kot jih ima inšpektor za delo po predpisih, ki urejajo inšpekcijo dela, in predpisih, ki urejajo varnost in zdravje pri delu.

Posebnost pri nadzoru rudarskih inšpektorjev sta predpisana periodika ter takojšnja preiskava nesreč pri delu in nevarnih pojavov. ZVZD-1 v 71. členu določa, da nadzor nad izvajanjem zakona, predpisov, izdanih na njegovi podlagi, in drugih predpisov o varnosti in zdravju pri delu ter nad varnostnimi ukrepi, določenimi s splošnimi akti delodajalca in kolektivnimi pogodbami, opravlja inšpekcija dela.

Nadalje je v 72. členu ZVZD-1 določeno, da nadzor pri rudarskih in podzemnih gradbenih delih, ki se izvajajo z rudarskimi metodami dela in v skladu s posebnimi predpisi, ki urejajo rudarstvo, opravlja RI. Rudarski inšpektorji bodo v letu 2025 izvajali inšpekcijski nadzor pri nosilcih rudarske pravice in izvajalcih rudarskih del pri raziskovanju in izkoriščanju mineralnih surovin. Poleg tega bodo izvajali nadzor pri graditvi objektov z minerskimi in vrtalnimi deli ter vrtanjem vrtin, globokih več kot 300 metrov, kot to določa 123. člen ZRud-1. Glede na določila ZVZD-1 bo RI v letu 2025 izvajala nadzor pri rudarskih in podzemnih gradbenih delih, ki se izvajajo z rudarskimi metodami dela. To pomeni, da se bo v letu 2025 izvajal inšpekcijski nadzor pri izvajalcih gradbenih del pri izgradnji predorov in sanaciji predorov, ki se izvajajo z rudarskimi metodami dela.

V letu 2025 bo v okviru inšpekcijskih nadzorov posebna pozornost namenjena tistim zavezancem, ki jim je rudarska pravica oziroma koncesija potekla v letih 2023 in 2024. Posebno pozornost pa bo RI namenila tudi nezakonitim rudarskim delom na zemljiščih, ki so v prostorskih nartih namenjeni rudarstvu, v povezavi s 100.b členom ZRud-1.

### PRISTOJNOSTI NADZORA IN DELOVNA PODROČJA

Podlaga za izvajanje nadzora so materialni predpisi, ki urejajo področje rudarstva, varnosti in zdravja pri delu, skladnosti proizvodov, ter zakoni o zapiranju rudnikov. Pooblastila in pristojnosti RI so opredeljeni v ZRud-1, ZVZD-1, ZID-1, ZSVP-1, ZTZPUS-1 in drugih podzakonskih aktih.

### IZHODIŠČA IN CILJI

Temeljni cilji delovanja v letu 2025 bodo predvsem:

* izvajanje rudarskih del in del pri izgradnji predorov na način, da nista ogrožena zdravje in varnost delavcev;
* izkoriščanje mineralnih surovin v skladu z določili iz koncesijskih pogodb;
* izvajanje rudarskih del v skladu s potrjeno tehnično dokumentacijo;
* izkoriščanje mineralnih surovin v okviru meja odobrenih pridobivalnih prostorov;
* sprotna sanacija v pridobivalnih prostorih;
* izvedba zapiralnih del v skladu s postopki opustitve rudarskih del;
* nadzor nad zavezanci, ki pri izvajanju rudarskih del in izdelavi predorov potrebujejo električne naprave in napeljave.

I. REDNI NADZORI

**Inšpekcijski nadzor nad nosilci rudarske pravice**

**Obseg nadzora:** RI izvaja nadzor nad rudarskimi družbami in samostojnimi podjetniki, ki so nosilci rudarske pravice v površinskih kopih, nadzor rudnikov, vključno z rudniki v zapiranju, obratov in strokovnih služb ter pridobivanje nafte in nadzor reševalnih postaj rudnikov (štiri reševalne postaje).

**Cilji:** Temeljni cilj je zagotavljanje skladnosti izkoriščanja z določili koncesijskih pogodb in preverjanje skladnosti del s potrjeno tehnično dokumentacijo ter zagotavljanje postopkov opustitve rudarskih del.

**Načrtovano število inšpekcijskih pregledov: 110**

**Inšpekcijski nadzor nad izvajalci rudarskih del:**

**Obseg nadzora:** Nekateri nosilci rudarske pravice rudarskih del ne izvajajo sami, ampak za to najamejo izvajalca rudarskih del ter sklenejo izvajalske pogodbe. Pri izvajalcih rudarskih del inšpektorji nadzirajo, ali so ti usposobljeni za izvajanje teh del in ali rudarska dela izvajajo v skladu s tehnično dokumentacijo. Pri izvajanju nadzora iz varnosti in zdravja pri delu pri rudarskih delih ima rudarski inšpektor pravice inšpektorja za delo in pravice tržnega inšpektorja pri nadzoru strojev, protieksplozijske zaščite in osebne varovalne opreme.

**Cilji:** Temeljni cilja zagotavljanje varnosti in zdravja pri delu pri izvajanju rudarskih del pri podzemnem in površinskem izvajanju rudarskih del ter nadzor nad vplivi rudarskih del na okolje.

**Načrtovano število inšpekcijskih pregledov: 40.**

**Nadzor pri graditvi objektov z minerskimi in vrtalnimi deli ter vrtanjem vrtin, globokih več kot 300 metrov:**

**Obseg nadzora:** Če se zunaj rudniškega prostora gradi objekt ob razstreljevanju ali vrta vrtina, globoka več kot 300 metrov, nadzira rudarski inšpektor skladnost razstreljevanja oziroma vrtanja vrtin z določbami ZRud-1 in na njegovi podlagi izdanih predpisov.

**Cilji:** Zagotavljanje skladnosti razstreljevanja in vrtanja z določbami ZRud-1 in na njegovi podlagi izdanih predpisov.

**Načrtovano število inšpekcijskih pregledov: 5.**

**Nadzor pri izdelavi in sanaciji predorov**

**Obseg nadzora:** V letu 2024 so se začeli graditi predori na trasi III. razvojne osi, zato bodo rudarski inšpektorji nadaljevali nadzor nad izvajanjem rudarskih del ter varnostjo in zdravjem pri delu pri gradnji predorov III. razvojne osi. Nadzori se bodo izvajali na podlagi 71. člena ZRud-1 in 72. člena ZVZD- 1.

**Cilji:** Zagotavljanje varnosti in zdravja delavcev pri izdelavi in sanaciji predorov na podlagi ZVZD-1 ter zagotavljanje skladnosti izdelave in sanacije predorov z določbami ZRud-1.

**Načrtovano število inšpekcijskih pregledov: 5.**

**Raziskave delovnih nesreč in nevarnih pojavov**

**Obseg nadzora:** Rudarski inšpektorji v primeru težje, skupinske ali smrtne nesreče oziroma nevarnih pojavov in drugih nepredvidenih izrednih dogodkov opravijo raziskavo nesreče oziroma nevarnega pojava. Število teh nadzorov je težko predvideti. **Načrtovano število inšpekcijskih pregledov: 5.**

**Izredni inšpekcijski nadzori**

**Obseg nadzora:** Izredni inšpekcijski pregledi se uvedejo na podlagi prijav nezakonitega izkoriščanja mineralnih surovin in nepravilnega miniranja v pridobivalnih prostorih oziroma pri graditvi objektov. Obsega nadzora ni mogoče vnaprej predvideti, zato število načrtovanih pregledov temelji na povprečju prejšnjega leta.

**Načrtovano število inšpekcijskih pregledov: 15.**

**Nadzor nad nezakonitimi rudarskimi deli:**

**Obseg nadzora:** ZRud-1 v prvem odstavku 139. člena določa, da če rudarski inšpektor ob opravljanju nadzorstva sam ali na podlagi obvestila ugotovi, da se na zemljiščih, za katera so izdani prostorski akti, namenjenih rudarstvu, izvajajo nezakonita rudarska dela, odredi, da se dela takoj prenehajo izvajati, o nezakonitih rudarskih delih nemudoma obvesti krajevno pristojno državno tožilstvo in odredi, da se na stroške izvajalca izvede sanacija nelegalnega kopa. Kadar sanacije nelegalnega kopa ni mogoče izvesti z vrnitvijo v prvotno stanje in je za njeno izvedbo treba pridobiti določeno količino mineralne surovine, rudarski inšpektorji ukrepajo v skladu s 100b. členom ZRud-1.

**Cilji:** Zmanjšanje števila nelegalnih kopov na območju RS in izvedba sanacije, kot to določa 139. člen ZRud-1 v povezavi s 100.b členom, kadar sanacije nelegalnega kopa ne bo mogoče izvesti z vrnitvijo v prvotno stanje in je za njeno izvedbo treba pridobiti določeno količino mineralne surovine.

**Načrtovano število inšpekcijskih pregledov: 10.**

**Nadzor, ki ga opravlja rudarski elektroenergetski inšpektor**

**Obseg nadzora:** Rudarski elektroenergetski inšpektor bo v letu 2025 opravljal predvsem nadzor nad tehnično dokumentacijo, na podlagi katere se izvajajo rudarska dela, nadziral bo usposobljenost oseb, ki vgrajujejo, vzdržujejo in pregledujejo električne naprave, in nad izdanimi internimi akti o elektroenergetski službi na podlagi 225. člena Pravilnika o zahtevah za zagotavljanje varnosti in zdravja pri delu in o tehničnih ukrepih pri postavljanju in uporabi električnih instalacij in naprav v podzemnih prostorih ter na površini pri raziskovanju in izkoriščanju mineralnih surovin (Uradni list RS, št. [111/03](https://www.uradni-list.si/glasilo-uradni-list-rs/vsebina/2003-01-4855), [52/04](https://www.uradni-list.si/glasilo-uradni-list-rs/vsebina/2004-01-2373), [117/05](https://www.uradni-list.si/glasilo-uradni-list-rs/vsebina/2005-01-5159), [72/07](https://www.uradni-list.si/glasilo-uradni-list-rs/vsebina/2007-01-3935), [100/08](https://www.uradni-list.si/glasilo-uradni-list-rs/vsebina/2008-01-4248), [8/09](https://www.uradni-list.si/glasilo-uradni-list-rs/vsebina/2009-21-0242) – popr. in [61/10](https://www.uradni-list.si/glasilo-uradni-list-rs/vsebina/2010-01-3351) – ZRud-1). Pri zavezancih, ki vgrajujejo in vzdržujejo opremo, namenjeno za obratovanje v potencialno eksplozijskih prostorih, bo poudarek na evidencah o vzdrževanju strojne opreme in na usposabljanju oseb, ki vzdržujejo, vgrajujejo in uporabljajo to opremo. Nadzor rudarskega elektroenergetskega inšpektorja se bo opravljal pri zavezancih, ki pri izvajanju rudarskih del potrebujejo električne naprave in napeljave.

**Cilji:** Namen teh nadzorov je zagotavljanje varnega in zanesljivega obratovanja vseh energetskih naprav, napeljav in postrojenj, ki se uporabljajo pri izvajanju rudarskih del v pridobivalnih in raziskovalnih prostorih.

**Načrtovano število inšpekcijskih pregledov: 60.**

**II. IZREDNI NADZORI**

Usmeritve za vrstni red obravnave prijav na področju dela RI določajo vrstni red obravnave prijav pravnih in fizičnih oseb, kot je navedeno v nadaljevanja.

RI je 19. junija 2023 sprejela prednostni vrstni red za obravnavo prijav:

1. **prioriteta:**

* prijave, iz katerih je jasno razvidno, da je treba odrediti ukrep prepovedi za odpravo nepravilnosti z ustno odločbo, kot jo določata 211. člen ZUP in 129. člen ZRud-1, ali
* prijave, ki se nanašajo na varnost in zdravje delavcev, iz katerih izhaja, da je lahko ogroženo zdravje in življenje delavcev,
* raziskava skupinskih nezgod,
* raziskava nesreč s smrtnim izidom,
* razstreljevalna dela,
* prijave, ki se nanašajo na neuporabo ali uporabo poškodovanih naprav pri protieksplozijski zaščiti, pridobivanju mineralnih surovin v podzemnih prostorih z eksplozivnim ozračjem.

1. **Prioriteta:**

* posegi v prostor, ki se izvajajo brez izdanih upravnih dovoljenj – nezakonita rudarska dela,
* posegi v prostor, za katere so izdana gradbena dovoljenja ali odločbe za izdelavo gozdne infrastrukture, pri katerih se preverja priglasitev količin pridobljenih mineralnih surovin,
* raziskava nevarnih pojavov,
* raziskava vzrokov težjih poškodb pri delu,
* prijave nevarnih dogodkov, poškodb naprav in zaposlenih pri delih, katerih vzrok poškodb je električni tok.

1. **Prioriteta:**

* vplivi izvajanja rudarskih del na okolico (monitoring),
* nepravilnosti pri izvajanju rudarskih del (splošno),
* neskladnost izvedenih parametrov etaž s projektiranim stanjem,
* prijave, ki se nanašajo na uporabo poškodovanih električnih naprav in napeljav.

1. **Prioriteta:**

* posegi zunaj pridobivalnega prostora,
* izvajanje sanacije kamnolomov,
* nasipavanje pridobivalnih prostorov z odpadki,
* raziskava vzrokov lažjih nezgod,
* kršenje določil koncesijske pogodbe (splošno),
* drugo.

### KOLIČINSKA OPREDELITEV NAČRTA NADZORA

Načrt dela neposrednega nadzora je pripravljen na podlagi štirih temeljnih meril:

* skupnega števila rednih in izrednih pregledov v letu 2024;
* predvidene kadrovske zasedbe v letu 2025;
* zmanjševanja zaostankov tekočih zadev;
* višine sredstev, namenjenih za izvršilne postopke po drugi osebi.

Predvideno število inšpekcijskih pregledov v primerjavi s prejšnjim letom ostaja nespremenjeno.

**Načrtovano število vseh pregledov na področju rudarstva v letu 2025 je 250\* inšpekcijskih pregledov.**

\* Štetje za poročanje: tu štejejo: zapisnik, redni in izredni; zapisnik, kontrolni redni in izredni; zapisnik, redni in izredni, kontrolni pregled – izvršba po prvi osebi (izvršitev odločbe); zapisnik, redni in izredni, z zaslišanjem ter zapisnik: izvršba po drugi osebi; v vrsti zadev: upravna – rudarstvo, smer dokumenta L in I.

Prikaz inšpekcijskih pregledov v letu 2025 po področjih:

|  |  |
| --- | --- |
| **Področje nadzora** | **Število inšpekcijskih pregledov** |
| Nosilci rudarske pravice | 110 |
| Izvajalci rudarskih del | 40 |
| Graditev objektov z minerskimi in vrtalnimi deli ter vrtanjem vrtin, globokih več kot 300 metrov | 5 |
| Nadzor pri izdelavi in sanaciji predorov | 5 |
| Raziskave delovnih nesreč in nevarnih pojavov | 5 |
| Izredni inšpekcijski nadzori | 15 |
| Nadzor nad nezakonitimi rudarskimi deli | 10 |
| Zavezanci, ki pri izvajanju rudarskih del potrebujejo električne naprave in napeljave | 60 |
| **SKUPNO ŠTEVILO** | **250** |

### USKLAJENE AKCIJE

Na področjih, na katerih so bile v prejšnjih pregledih odkrite večje ali več nepravilnosti, RI v letu 2025 načrtuje sistematično usmerjene nadzore oziroma usklajene akcije.

Usklajena akcija: nadzor nad izkoriščanjem mineralne surovine pri zavezancih, ki jim je potekla koncesijska pogodba:

Rudarski inšpektorji bodo v letu 2025 usmerjeno nadzirali izkoriščanje mineralne surovine pri nosilcih rudarske pravice, ki jim je rudarska pravica potekla. ZRud-1 v 131. členu določa, da rudarski inšpektor z odločbo trajno prepove izvajanje rudarskih del pravni ali fizični osebi, ki izkorišča mineralne surovine brez podeljene koncesije za izkoriščanje. To pomeni, da bodo inšpektorji v primeru izkoriščanja brez rudarske pravice najprej izrekli ukrep prepoved izkoriščanja. Nato pa bodo preverjali, ali je bila popolna in trajna opustitev rudarskih del izvedena, kot to določa 100.a člen ZRud-1. Če sanacija še ni končana, bo rudarski inšpektor v inšpekcijski odločbi odredil, da zavezanec pri ministrstvu, pristojnem za rudarstvo, v osmih dneh od vročitve odločbe vloži vlogo za predčasno popolno in trajno opustitev izvajanja rudarskih del.

Usklajena akcija: nadzor nad nosilci rudarske pravice, ki so na ministrstvo, pristojno za rudarstvo, podali vlogo za podaljšanje rudarske pravice:

V 50. členu ZRud-1 so določeni pogoji za podaljšanje rudarske pravice. Pogoja za podaljšanje sta med drugim tudi izvajanje predpisane sprotne sanacije zemljišč, degradiranih zaradi rudarskih del, in izkoriščanje v okviru mej odobrenega pridobivalnega prostora. Izjavo pristojnega rudarskega inšpektorja, ali se izvaja sprotna sanacija in ali se izkorišča v okviru mej pridobivalnega prostora na podlagi 50. člena ZRud-1, pridobi ministrstvo, pristojno za rudarstvo. Ker je konec leta 2024 okrog 60 nosilcev rudarske pravice podalo vlogo za podaljšanje rudarske pravice, bodo rudarski inšpektorji v letu 2025 zaradi čim hitrejšega reševanja vlog za podaljšanje rudarske pravice izvajali nadzore nad preverjanjem izvajanja sprotne sanacije s strani nosilcev rudarske pravice in nadzore nad tem, ali se je izkoriščanje mineralne surovine izvajalo v pridobivalnem prostoru.

Zakonsko predpisani obdobni in nepredvideni nadzori *(na podlagi 127. člena ZRud-1)*:

* Nadzor nad nosilci rudarske pravice in izvajalci rudarskih del s ciljem zagotavljanja skladnosti izkoriščanja mineralnih surovin z določili iz koncesijskih pogodb, preverjanje skladnosti del s potrjeno tehnično dokumentacijo, zagotavljanje postopkov opustitve rudarskih del, zagotavljanje varnosti in zdravja pri delu pri izvajanju rudarskih del pri podzemnem in površinskem izvajanju rudarskih del ter nadzor nad vplivi rudarskih del na okolje (predpisana pogostost je eno leto pri podzemnem izvajanju rudarskih del in dve leti pri površinskem izvajanju rudarskih del) .
* Nadzor varnosti in zdravja pri delu pri izdelavi predorov s ciljem zagotavljanja varnosti in zdravja pri delu pri izdelavi in rekonstrukciji predorov (predpisana pogostost je eno leto).
* Nadzor rudarskega inšpektorja v primeru smrtne ali skupinske nesreče pri izvajanju rudarskih del in izdelavi predorov po prvem odstavku 127. člena ZRud-1. Ta določa, da mora rudarski inšpektor v primeru smrtne ali skupinske nesreče v rudniku takoj na kraju samem začeti raziskavo okoliščin nesreče, odrediti ukrepe za zavarovanje dokazov in varnostne ukrepe ter izdelati pisno mnenje o vzrokih nesreče.

### UPRAVNI POSTOPKI

Rudarski inšpektorji poleg inšpekcijskih postopkov vodijo tudi upravne postopke, in sicer na podlagi določil ZRud-1 v upravnem postopku na vloge stranke izdajajo mnenja o izpolnjevanju predpisanih pogojev za opravljanje dejavnosti izvajanja rudarskih del (22. člen ZRud-1), izdelovanja rudarske tehnične dokumentacije (23. člen ZRud-1) in revidiranja rudarskih projektov (24. člen ZRud-1). Število izdanih mnenj je odvisno od prejetih vlog za izdajo mnenj.

# SKUPNE AKCIJE IRSNVP Z DRUGIMI INŠPEKCIJAMI

Glede na potrebe po skupnih akcijah, ugotovljenih v prejšnjih letih, bo IIRSNVP v letu 2025 organiziral:

– pri gradnji novega odlagališča NSRAO v Vrbini skupni ogled z URSJV v sklopu nadzora nad delom udeležencev pri graditvi objektov;

* INV bo nadzor vožnje v naravnem okolju izvedel v sodelovanju s Policijo;
* RI bo na področju nadzora preprečevanja izkoriščanja mineralnih surovin na zemljiščih, ki niso namenjena rudarstvu, to so stavbna zemljišča ter kmetijska in gozdna zemljišča, sodelovala z gradbeno inšpekcijo, INV, inšpekcijo za okolje ter IRSKGLR.

V letu 2025 se bodo skupni nadzori izvajali po potrebi in na podlagi prejetih prijav oziroma pobud in dogovorov med sodelujočimi organi.

Inšpektorji za naravne vire in prostor bodo sodelovali v skupnih akcijah v skladu z načrtom Inšpekcijskega sveta in se udeleževali tudi drugih aktivnosti, ki bodo natančno načrtovane v okviru regijskih koordinacij ali medsebojnih dogovorov med posameznimi inšpekcijami in drugimi državnimi organi.

# POSKUSNI PROJEKT IRSNVP Z MNVP IN DRSV

V letu 2025 bomo nadaljevali redno delo pri poskusnem projektu IRSNVP z MNVP ter DRSV v okviru skupnega poskusnega projekta z naslovom Izvajanje monitoringa nelegalnih posegov v prostor. V okviru načrtnega spremljanja oziroma monitoringa nelegalnih posegov v prostor gradbena inšpekcija izvede inšpekcijske nadzore na izbranem območju nekaj katastrskih občin v OE Novo mesto, kjer se z daljinskim zaznavanjem pridobijo podatki o nelegalnih gradnjah in novih utrjenih zemljiščih ter drugih posegih v prostor. Pridobljeni podatki bodo le informacija inšpektorjem, na podlagi katere se odloča o uvedbi inšpekcijskega postopka. Izvedba projekta omogoča vsem deležnikom projekta preizkus sistema pridobivanja podatkov daljinskega zaznavanja, njihove kakovosti in načina uporabe v praksi. Namen projekta je vzpostaviti ustrezni sistem monitoringa prostora na podlagi daljinskega zaznavanja in sistem nadzora nad nedovoljenimi posegi v prostor.